pythainlp/thai-wiki-dataset-v4 huggingface dataset:
โรงเรียนดรุณาราชบุรี

โรงเรียนดรุณาราชบุรี เป็นโรงเรียนเอกชน ประเภทสหศึกษา ขนาดใหญ่พิเศษ ที่ตั้งอยู่ใจกลางตัวเมืองราชบุรี ดำเนินการโดยคณะบาทหลวงประจำเขตมิสซังราชบุรี ตั้งอยู่ที่ ถนนคฑาธร ตำบลหน้าเมือง อำเภอเมืองราชบุรี โดยในปัจจุบัน อยู่ในการกำกับดูแลของ บาทหลวงเสนอ ดำเนินสดวก (อุปมุขนายกและอธิการ) และบาทหลวง ผู้ช่วยศาสตราจารย์ ดร. อภิสิทธิ์ กฤษเจริญ (ผู้อำนวยการ)
ประวัติ.
แต่เดิม ศูนย์มิสซังราชบุรี ตั้งอยู่ที่ บางนกแขวก จังหวัดสมุทรสงคราม การคมนาคมไม่สะดวก บิชอป เปโตร คาเร็ตโต ประมุขเขตมิสซังราชบุรี ในขณะนั้น จึงได้ย้ายศูนย์มิสซัง มาตั้งอยู่ในตัวเมืองราชบุรีแทน จึงเป็นต้นกำเนิดของโรงเรียนดรุณาราชบุรี โดยนะช่วงแรก ได้เริ่มก่อสร้างอาคาร 1 ในปี พ.ศ. 2498 โดยสร้างเป็นอาคารคอนกรีต 3 ชั้น กว้าง 9 เมตร ยาว 247 เมตร โดยได้วางศิลาฤกษ์ ในวันที่ 25 กุมภาพันธ์ 2499 และแล้วเสร็จ ในปี 2500 และได้เปิดทำการสอนวันแรกในวันที่ 17 พฤษภาคม 2500 โดยในขณะนั้น มีจำนวนนักเรียนทั้งสิ้น 382 คน ครู 19 คน และ มี 11 ห้องเรียน ในช่วงแรกเปิดรับเฉพาะนักเรียนชาย โดยมีบาทหลวง ยอห์น โกลมบีนี เป็นอธิการคนแรก 
ในปี พ.ศ. 2522 มีการก่อตั้งวิทยาลัยอาชีวศึกษาดรุณาราชบุรี เพื่อเปิดสอนในสาขาวิชาชีพ และในปี พ.ศ. 2544 โรงเรียนดรุณาราชบุรี ได้เปิดทำการสอน การเรียนแผนกภาษาอังกฤษ ซึ่งเป็นโรงเรียนแห่งแรกในจังหวัดราชบุรี ที่ได้เปิดทำการสอนแบบ 2 ภาษา และได้ก้าวหน้าสู้โรงเรียนดรุณาราชบุรีวิเทศศึกษาในเวลาต่อมา
เหตการณ์สำคัญ.
ในปี พ.ศ. 2548 ได้มีพิธีอภิเษก คุณพ่อปัญญา ขึ้นเป็น มุขนายก ปัญญา กฤษเจริญ ประมุขเขตมิสซังราชบุรี และยังได้ต้อนรับพระคาร์ดินัล มีชัย กิจบุญชู ประธานสภาประมุขแห่งบาทหลวงโรมันคาทอลิกแห่งประเทศไทย และอัครมุขนายกเขตมิสซังกรุงเทพฯในขณะนั้น พระคุณเจ้า เทียนชัย สมานจิต มุขนายก เขตมิสซังจันทบุรีในขณะนั้น และ อาร์ชบิชอป ซัลวาตอเร เปนนักคีโอ เอกอัครสมณทูตวาติกันประจำประเทศไทยในขณะนั้น โดยพระคุณเจ้าได้เลือก อาคารเซ็นต์ปีเตอร์ โรงเรียนดรุณาราชบุรีเป็นสถานที่ประกอบพิธี
ในปี พ.ศ. 2557 ทางโรงเรียนดรุณาราชบุรี ได้ต้อนรับพระธาตุ นักบุญ สมเด็จพระสันตปาปา ทั้ง 2 พระองค์ นั้นคือ พระธาตุ สมเด็จพระสันตะปาปายอห์นที่ 23และสมเด็จพระสันตะปาปายอห์น ปอลที่ 2 
ในปี พ.ศ. 2562 ทีมเชียร์ลีดเดอร์โรงเรียนดรุณาราชบุรี ได้เข้าแข่งขันกีฬาเชียร์หลีดดิ้ง และได้คว้าแชมป์โลก ประจำปี 2019 และ ปี 2021 ณ ประเทศสหรัฐอเมริกา
ดรุณาในสื่อบันเทิง.
พ.ศ. 2553 โรงเรียนนี้ใช้เป็นสถานที่ในการถ่ายทำภาพยนตร์เรื่อง สิ่งเล็กเล็กที่เรียกว่า...รัก ที่แสดงนำโดย มาริโอ้ เมาเร่อ, พิมพ์ชนก ลือวิเศษไพบูลย์
เมฆโพลาร์สตราโทสเฟียร์

เมฆโพลาร์สตราโทสเฟียร์ (ย่อ PSCs) เป็นเมฆที่พบในชั้นสตราโทสเฟียร์แถบขั้วโลกที่ระดับความสูง 15,000–25,000 เมตร (49,000–82,000 ฟุต) พบเห็นได้ดีที่สุดช่วงสนธยาทางพลเรือนในฤดูหนาว หรือจุดศูนย์กลางของดวงอาทิตย์อยู่ต่ำกว่าขอบฟ้าเป็นระยะ 1–6 องศา เมฆชนิดนี้ปรากฏเป็นสีรุ้ง จึงมีชื่อเรียกอีกชื่อคือเมฆมุก (nacreous cloud) ตาม nacre วัสดุผสมของไข่มุกที่สะท้อนเป็นสีรุ้ง
เมฆโพลาร์สตราโทสเฟียร์ก่อตัวในชั้นสตราโทสเฟียร์ที่อุณหภูมิต่ำกว่า −78 °ซ (−108 °ฟ) สามารถเกิดได้ทั้งจากผลึกน้ำแข็งขนาดราว 10 ไมโครเมตรเพียงอย่างเดียว หรือผลึกน้ำแข็งทำปฎิกิริยากับสารเคมีที่ตกค้างในชั้นบรรยากาศ เช่น กรดไนตริก กรดซัลฟิวริก หรืออนุภาคที่เกิดจากภูเขาไฟระเบิด เนื่องจากชั้นสตราโทสเฟียร์มีความชื้นน้อยมาก เมฆชนิดนี้จึงมักจะก่อตัวในชั้นล่าง ๆ ใกล้กับรอยต่อกับชั้นโทรโพสเฟียร์ ควบแน่นโดยอาศัยกระแสอากาศปั่นป่วนจากคลื่นภูเขาเกิดเป็นแผ่นน้ำแข็งบาง ๆ โดยสีรุ้งที่ปรากฏเกิดจากดวงอาทิตย์ที่อยู่ต่ำกว่าขอบฟ้าส่องขึ้นมากระทบเมฆ ก่อนจะสะท้อนลงมาที่พื้นโลก
เมฆโพลาร์สตราโทสเฟียร์สามารถแบ่งได้เป็น 2 ชนิด คือ
ระเบียงภาพ.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
มูซา แดมเบเล (นักฟุตบอลชาวฝรั่งเศส)

มูซา แดมเบเล (เกิดวันที่ 12 กรกฎาคม ค.ศ. 1996) เป็นนักฟุตบอลชาวฝรั่งเศสที่เล่นในตำแหน่งกองหน้าให้กับอัลอิตติฟาก เขามาจากทีมเยาวชนของปารีแซ็ง-แฌร์แม็งและฟูลัม และได้ลงเล่นระดับอาชีพครั้งแรกให้กับฟูลัมในพรีเมียร์ลีกในเดือนพฤศจิกายน ค.ศ. 2013 เขายิง 19 ประตูจากการลงเล่น 64 นัดให้กับฟูลัม และย้ายไปเซลติกใน ค.ศ. 2016 โดยพาทีมชนะเลิศเทรเบิลแชมป์ได้สองฤดูกาลติดต่อกัน ในเดือนสิงหาคม ค.ศ. 2018 เขาย้ายไปลียง
แดมเบเลลงเล่นให้กับทีมชาติฝรั่งเศสชุดเยาวชนมากกว่า 50 นัด และในเดือนตุลาคม ค.ศ. 2016 เขาถูกเรียกติดทีมชาติรุ่นอายุไม่เกิน 21 ปี
เกียรติประวัติ.
เซลติก
รางวัลส่วนตัว
ภาษาอะลิวต์

ภาษาอะลิวต์ (อะลิวต์:) เป็นภาษาที่พูดโดยชาวอะลิวต์ (อูนางัค) ซึ่งอาศัยอยู่ในหมู่เกาะอะลูเชียน หมู่เกาะพริบิลอฟ หมู่เกาะคอมมานเดอร์ และคาบสมุทรอะแลสกา (ในภาษาอะลิวต์คือ "อาลัคสคัค" ซึ่งเป็นที่มาของชื่อรัฐอะแลสกา) ภาษาอะลิวต์เป็นภาษาเดียวในสาขาอะลิวต์ของตระกูลภาษาเอสกิโม–อะลิวต์ ประกอบด้วยภาษาถิ่นสามภาษา ได้แก่ ภาษาถิ่นตะวันออก ภาษาถิ่นแอตกา และภาษาถิ่นแอตตู (สูญแล้วในปัจจุบัน)
แหล่งข้อมูลต่าง ๆ ประเมินว่าเหลือผู้พูดภาษาอะลิวต์อย่างคล่องแคล่วอยู่น้อยกว่า 100 ถึง 150 คน ภาษาอะลิวต์ถิ่นตะวันออกและถิ่นแอตกาถูกจัดอยู่ในภาวะ "ใกล้สูญอย่างวิกฤตและรุนแรง" ภารกิจในการฟื้นฟูภาษาอะลิวต์ส่วนใหญ่ถูกทิ้งไว้ให้กับรัฐบาลท้องถิ่นและองค์กรชุมชน โรงเรียนส่วนใหญ่ในภูมิภาคที่ใช้ภาษาอะลิวต์ดั้งเดิมไม่มีวิชาภาษาหรือวัฒนธรรมอะลิวต์ใด ๆ ในหลักสูตรของตน ส่วนโรงเรียนที่มีวิชาดังกล่าวก็ยังไม่สามารถผลิตผู้พูดในระดับคล่องแคล่วหรือแม้กระทั่งผู้พูดในระดับชำนาญได้
พระราชพงศาวลีราชวงศ์ที่สิบแปดแห่งอียิปต์

เหมือนกับราชวงศ์อียิปต์โบราณส่วนใหญ่ พระราชพงศาวลีราชวงศ์ที่สิบแปดแห่งอียิปต์นั้นซับซ้อนและไม่เป็นที่กระจ่าง
พระราชพงศาวลี.
<table style="border-spacing: 0px; border-collapse: separate; ">
 
</table>
รายชื่อไลต์โนเวลในซอร์ดอาร์ตออนไลน์

"ซอร์ดอาร์ตออนไลน์"เป็นไลต์โนเวลญี่ปุ่นที่ประพันธ์ขึ้นโดยเรย์กิ คาวาฮาระ ส่วนภาพประกอบวาดโดย abec ไลต์โนเวลเรื่องนี้มีฉากหลังในสมัยอนาคตอันใกล้และเน้นเกี่ยวกับโลกของเกม MMORPG ในโลกความเป็นจริงเสมือน แต่เดิมแล้วเผยแพร่ในรูปแบบออนไลน์โดยใช้นามแฝงว่าฟูมิโอะ คูโนริ ต่อมา ASCII Media Works ได้เริ่มพิมพ์ฉบับนิยายออกจำหน่ายในวันที่ 10 เมษายน ค.ศ. 2009 ณ วันที่ 12 ธันวาคม ค.ศ. 2020 ไลต์โนเวลฉบับนี้มีเนื้อหารวมทั้งสิ้น 25 เล่ม โดยมีเย็นเพรสเป็นผู้พิมพ์ฉบับภาษาอังกฤษในอเมริกาเหนือและสหราชอาณาจักร เริ่มจัดพิมพ์เล่มแรกเมื่อวันที่ 22 เมษายน ค.ศ. 2014 นอกจากนี้ยังมีการตีพิมพ์ในประเทศจีน ไต้หวัน เกาหลีใต้ ไทย ฝรั่งเศส โปแลนด์ และรัสเซีย โดยมีการตีพิมพ์รวมกันมากกว่า 16 ล้านเล่มทั่วโลก โดยมีแผนในอนาคตจะตีพิมพ์เพิ่มเติมในประเทศเยอรมนี อิตาลี ออสเตรีย สวิตเซอร์แลนด์ เวียดนามและประเทศอื่น
ยูรี กาซินสกี

ยูรี อาเลกแซนดรอวิช กาซินสกี (#เปลี่ยนทาง , ; เกิดวันที่ 20 กรกฎาคม ค.ศ. 1989) เป็นนักฟุตบอลชาวรัสเซียที่เล่นในตำแหน่งกองกลางตัวรับให้กับครัสโนดาร์และทีมชาติรัสเซีย ในเดือนพฤษภาคม ค.ศ. 2013 เขาเซ็นสัญญากับครัสโนดาร์ด้วยสัญญาสามปี
เขาถูกเรียกติดทีมชาติรัสเซียในเดือนสิงหาคม ค.ศ. 2015 สำหรับการแข่งขันฟุตบอลชิงแชมป์แห่งชาติยุโรป 2016 นัดที่พบกับสวีเดนและลิกเตนสไตน์ เขาลงเล่นนัดแรกให้กับทีมชาติเมื่อวันที่ 31 สิงหาคม ค.ศ. 2016 ในนัดกระชับมิตรที่พบกับตุรกี
ในวันที่ 11 พฤษภาคม ค.ศ. 2018 เขามีชื่อติดทีมชาติชุดเบื้องต้นในการแข่งขันฟุตบอลโลก 2018 และคงเหลือในรายชื่อชุดสุดท้าย วันที่ 14 มิถุนายน ค.ศ. 2018 เขาทำประตูแรกในฟุตบอลโลก ในนาทีที่ 12 ของนัดเปิดสนามที่เอาชนะกับซาอุดีอาระเบีย 5–0
ตระกูลภาษาเอสกิโม–อะลิวต์

ตระกูลภาษาเอสกิโม–อะลิวต์ , ตระกูลภาษาเอสกาลิวต์  หรือ ตระกูลภาษาอินูอิต-ยูปิก-อูนางัค  เป็นตระกูลภาษาพื้นเมืองในอะแลสกา, นูนาวุต, นอร์ทเวสต์เทร์ริทอรีส์ตอนเหนือ (ภูมิภาคนิคมอินูวิอาลูอิต), เกแบ็กตอนเหนือ (นูนาวิก), แลบราดอร์ตอนเหนือ (นูนัตซิอาวุต), กรีนแลนด์ และรัสเซียตะวันออกไกล (คาบสมุทรชุกชี)
ตระกูลภาษาเอสกิโม–อะลิวต์แบ่งออกเป็นสองสาขา ได้แก่ สาขาเอสกิโมและสาขาอะลิวต์ สาขาอะลิวต์มีเพียงภาษาเดียวคือภาษาอะลิวต์ ใช้พูดในหมู่เกาะอะลูเชียนและหมู่เกาะพริบิลอฟ และแบ่งออกเป็นหลายภาษาถิ่น ส่วนสาขาเอสกิโมแบ่งออกเป็นสองสาขา ได้แก่ สาขายูปิกซึ่งพูดในอะแลสกาตะวันตกและตะวันตกเฉียงใต้และในคาบสมุทรชุกชี และสาขาอินูอิตซึ่งพูดในอะแลสกาเหนือ แคนาดา และกรีนแลนด์ และประกอบด้วยหลายวิธภาษา วิธภาษาที่อยู่ใกล้กันจะมีความคล้ายคลึงกัน ส่วนวิธภาษาในหมู่เกาะไดออมีดและกรีนแลนด์ตะวันออกซึ่งอยู่ในระยะไกลที่สุดจากศูนย์กลางจะมีความแตกต่างกันมาก
การพิจารณาตำแหน่งที่เหมาะสมของภาษาซีเรนีกีในสาขาเอสกิโมยังไม่เป็นที่ยุติ นักภาษาศาสตร์บางคนถือว่าภาษานี้เป็นสาขาหนึ่งของสาขายูปิก ในขณะที่นักภาษาศาสตร์คนอื่น ๆ ถือว่าเป็นสาขาต่างหากในสาขาเอสกิโมร่วมกับสาขายูปิกและสาขาอินูอิต
กลุ่มภาษายูปิก

กลุ่มภาษายูปิก  เป็นกลุ่มของภาษาต่าง ๆ ที่พูดโดยกลุ่มชนยูปิกหลายกลุ่มทางตะวันตกและทางตอนกลาง-ใต้ของอะแลสกาและทางตะวันออกเฉียงเหนือของไซบีเรีย ภาษาในกลุ่มยูปิกต่างจากภาษาอื่นในกลุ่มเดียวกันมากจนไม่สามารถเข้าใจกันได้ แต่ผู้พูดภาษาหนึ่ง ๆ อาจเข้าใจแนวคิดกว้าง ๆ จากบทสนทนาของผู้พูดภาษาอื่นในกลุ่มเดียวกันอยู่บ้าง
ภาษากลุ่มยูปิกอยู่ในตระกูลภาษาเอสกิโม–อะลิวต์ สาขาอะลิวต์และสาขาเอสกิโมของตระกูลนี้เริ่มพัฒนาความต่างจากกันเมื่อประมาณ 2,000 ปีก่อนคริสต์ศักราช (ช่วงเดียวกันกับการแตกตัวของกลุ่มภาษาอินโด-อิเรเนียน) ภายในสาขาเอสกิโม ภาษาในกลุ่มยูปิกเริ่มพัฒนาความต่างจากกันและจากภาษาในกลุ่มอินูอิตเมื่อประมาณ ค.ศ. 1000
ความช่วยเหลือด้านมนุษยธรรม

ความช่วยเหลือด้านมนุษยธรรม  คือความช่วยเหลือด้านสิ่งของและโลจิสติกส์สำหรับผู้ที่ต้องการความช่วยเหลือ ซึ่งมักจะเป็นความช่วยเหลือระยะสั้นจนกว่ารัฐบาลและสถาบันอื่น ๆ จะเข้ามาช่วยเหลือในระยะยาว ในบรรดาคนที่ต้องการความช่วยเหลือ ได้แก่ ผู้ไร้ที่อยู่, ผู้ลี้ภัย และผู้ประสบภัยจากภัยธรรมชาติ, สงคราม และความอดอยาก ความช่วยเหลือด้านมนุษยธรรมคือความช่วยเหลือด้านสิ่งของหรือด้านลอจิสติกส์เพื่อวัตถุประสงค์ด้านมนุษยธรรม โดยทั่วไปในการตอบสนองต่อความพยายามด้านมนุษยธรรมรวมถึงภัยธรรมชาติและภัยพิบัติที่มนุษย์สร้างขึ้น วัตถุประสงค์หลักของการช่วยเหลือด้านมนุษยธรรมคือการช่วยชีวิต, บรรเทาความทุกข์ และรักษาศักดิ์ศรีความเป็นมนุษย์ ดังนั้นจึงอาจแตกต่างจากความช่วยเหลือเพื่อการพัฒนา ซึ่งพยายามที่จะแก้ไขปัจจัยทางสังคมเศรษฐศาสตร์ที่อาจนำไปสู่วิกฤตหรือภาวะฉุกเฉิน มีการอภิปรายในเรื่องการเชื่อมโยงความช่วยเหลือด้านมนุษยธรรมและความพยายามในการพัฒนา ซึ่งได้รับการสนับสนุนจากการประชุมสุดยอดด้านมนุษยธรรมโลกใน ค.ศ. 2016 อย่างไรก็ตาม แนวทางดังกล่าวถูกมองในเชิงวิพากษ์โดยผู้ปฏิบัติงาน
ความช่วยเหลือด้านมนุษยธรรมมีวัตถุประสงค์เพื่อบรรเทาทุกข์ในระยะสั้นให้กับผู้ประสบภัยจนกว่ารัฐบาลและสถาบันอื่น ๆ จะสามารถบรรเทาทุกข์ได้ในระยะยาว ความช่วยเหลือด้านมนุษยธรรมถือว่า "เป็นการแสดงออกพื้นฐานของคุณค่าสากลของความเป็นน้ำหนึ่งใจเดียวกันระหว่างผู้คนและความจำเป็นทางศีลธรรม" ซึ่งความช่วยเหลือด้านมนุษยธรรมมาจากชุมชนในหรือต่างประเทศก็ได้ ในการเข้าถึงชุมชนระหว่างประเทศ สำนักงานเพื่อการประสานงานด้านมนุษยธรรม (OCHA) ของสหประชาชาติ (UN) มีหน้าที่รับผิดชอบในการประสานงานการตอบสนองต่อเหตุฉุกเฉิน โดยให้ข้อมูลต่อสมาชิกหลายคนของคณะกรรมการประจำระหว่างหน่วยงาน ซึ่งสมาชิกมีหน้าที่ในการบรรเทาทุกข์ในกรณีฉุกเฉิน หน่วยงานของสหประชาชาติ 4 แห่งที่มีบทบาทหลักในการให้ความช่วยเหลือด้านมนุษยธรรม ได้แก่ โครงการพัฒนาแห่งสหประชาชาติ (UNDP), สำนักงานข้าหลวงใหญ่ผู้ลี้ภัยแห่งสหประชาชาติ (UNHCR), กองทุนเพื่อเด็กแห่งสหประชาชาติ (UNICEF) และโครงการอาหารโลก (WFP)
คาร์ล ซี. ซิมเมอร์แมน

คาร์ล ซี ซิมเมอร์แมน (10 เมษายน 2440 - 7 กุมภาพันธ์ 2526) นักสังคมวิทยาชาวอเมริกัน
ในปี พ.ศ. 2473 ซิมเมอร์แมนซึ่งขณะนั้นเป็นศาสตราจารย์ของ มหาวิทยาลัยฮาร์วาร์ด ได้รับการว่าจ้างจากรัฐบาลสยามให้เข้ามาทำการสำรวจเศรษฐกิจในชนบทของสยาม จนกระทั่งซิมเมอร์แมนได้เขียนหนังสือขึ้นมาเล่มหนึ่งชื่อว่า Siam Rural Economic Survey โดยนาย ซิม วีระไวทยะ ได้แปลหนังสือเล่มนี้เป็นภาษาไทยใช้ชื่อว่า การสำรวจเศรษฐกิจในชนบทของสยาม
วัดพระปรางค์มุนี

วัดพระปรางค์มุนี เป็นวัดราษฎร์ สังกัดคณะสงฆ์ฝ่ายมหานิกาย ในตำบลม่วงหมู่ อำเภอเมืองสิงห์บุรี จังหวัดสิงห์บุรี สาเหตุที่ชื่อวัดพระปรางค์มุนีเพราะมีพระปรางค์องค์ใหญ่สีทองโดดเด่น
คาดว่าวัดสร้างขึ้นสมัยกรุงศรีอยุธยาตอนปลาย วัดเป็นแหล่งท่องเที่ยว มีสิ่งสำคัญ เช่น พระปรางค์สี่เหลี่ยมสูงเด่น วิหารหลวงพ่อเย็น พระพุทธรูปปูนปั้นศักดิ์สิทธิ์สมัยอยุธยา หลวงพ่อขาวและหลวงพ่อนาก ซึ่งเล่ากันว่า พระประธานที่ประดิษฐานภายในพระอุโบสถสีทองอร่ามนามว่า พระภูเขาทอง หลวงพ่อใหญ่ชัยมงคล หรือ พระพุทธนิมิตพิชิตมารมหาจักรพรรดิ์ ประดิษฐานบนศาลาการเปรียญ บ่อน้ำศักดิ์สิทธิ์และต้นนารีผลจำลอง ซึ่งอยู่ใกล้กับศาลเจ้าแม่ตะเคียนทอง และด้านหลังวิหารยังมีต้นศรีมหาโพธิ์ ซึ่งบริเวณโคนต้นมีพระผุด ในอุโบสถมีภาพจิตรกรรมฝาผนังเป็นฝีมือชาวลาว ชื่อ นายเพ็ง วาดเมื่อ พ.ศ. 2462 เป็นภาพแสดงเรื่องราวเกี่ยวกับนรก สวรรค์ บริเวณศาลาวัดมีนารีผล 2 ผล ที่ได้มาจากหลวงพ่อตุ๊ อดีตเจ้าอาวาสวัดกลางทุ่ง จังหวัดลพบุรี เคยมีการพิสูจน์ทางวิทยาศาสตร์นารีผลเมื่อปี พ.ศ. 2539 ทั้งการเอ็กซเรย์ ที่ไม่พบกระดูก เส้นขนบริเวณหน้าผากของมักกะลีผลงอกยาวขึ้น แต่ยังไม่ได้ข้อสรุปว่าเป็นพืชหรือสิ่งมีชีวิต
วัดคันลัด

วัดคันลัด เป็นวัดราษฎร์สังกัดคณะสงฆ์ฝ่ายมหานิกาย ในหมู่ที่ 9 บ้านหัวรอ ตำบลทรงคนอง อำเภอพระประแดง จังหวัดสมุทรปราการ 
ประวัติ.
วัดสร้างขึ้นราว พ.ศ. 2349 (สมัยพระบาทสมเด็จพระพุทธเลิศหล้านภาลัย) เมื่อครั้งชาวรามัญได้อพยพจากเมืองประทุมธานีและนนทบุรี พระยานครเขื่อนขันธ์รามัญราชชาติเสนาบดีศรีสิทธิสงคราม (ทอมา คชเสนี) ผู้แป็นเจ้าเมืองได้นำชาวรามัญมาตั้งถิ่นฐานที่เมืองนครเขื่อนขันธ์ โดยมีผู้มาอยู่ที่ตำบลทรงคนอง และเลือกวัดคันลัดที่มีอยู่เดิมแล้ว เป็นวัดประจำหมู่บ้าน แล้วก็นิมนต์เอาพระชาวรามัญมาปกครองวัด
เดิมวัดเป็นที่ฝังช้างหลวงเรียกว่า "สุสานช้างหลวง" มีหลักฐานว่าในปลายสมัยพระบาทสมเด็จพระพุทธเลิศหล้านภาลัย เมื่อพระยาเศวตคชลักษณ์ล้ม และในสมัยพระบาทสมเด็จพระนั่งเกล้าเจ้าอยู่หัว เมื่อพระยามงคลหัสดินทร์ล้ม ก็โปรดเกล้าฯ ให้นำศพพระยาช้างไปฝังที่นี่ มีการขุดพบกระดูกช้างเป็นจำนวนมากในวัดแห่งนี้
วัดได้รับพระราชทานวิสุงคามสีมา เมื่อวันที่ 15 มกราคม พ.ศ. 2513 ได้ทำการผูกพัทธสีมาเมื่อวันที่ 18 กุมภาพันธ์ พ.ศ. 2518
อาคารเสนาสนะ.
พระอุโบสถหลังเดิมก่ออิฐถือปูน หน้าบันมีจานกระเบื้องประดับ หลังคาไม่มีช่อฟ้า ใบระกา กำแพงแก้ว พระอุโบสถเคยได้รับการขึ้นทะเบียนจากกรมศิลปากร มีพระประธานจีวรมีลายดอกพิกุล ปัจจุบันย้ายไปพระอุโบสถหลังใหม่ ส่วนพระอุโบสถหลังใหม่สร้างปี พ.ศ. 2512 แล้วเสร็จเมื่อ พ.ศ. 2517 มีความกว้าง 8 เมตร ยาว 22 เมตร เป็นอาคารทรงไทย ประตู หน้าต่าง ไม้แกะสลักลวดลายลงรักปิดทอง เดิมมีศาลาการเปรียญหลังเดิมเป็นศาลาไม้ 3 หลัง ติดต่อกัน แต่ปัจจุบันได้รื้อไปแล้ว และได้สร้างศาลาการเปรียญหลังใหม่ที่ใหญ่กว่าเดิม
มีเจดีย์ทรงไม้ย่อมุมสี่เหลี่ยม จำนวน 2 องค์ ขณะนี้ยังมีอยู่แต่ทรงได้เปลี่ยนไป เนื่องจากได้มีการถมที่หนีน้ำท่วม และเทพื้นเป็นลานจอดรถ ด้านหน้าอุโบสถมีเจดีย์สถูปบรรจุอัฐิอดีตเจ้าอาวาส และพระที่มรณภาพ ทรงยุโรป มีหอระฆังโบราณ มีเสาหงส์ต้นใหม่ได้สร้างขึ้นในปี พ.ศ. 2546 ฝั่งเดียวกันกับเสาหงส์ต้นเดิมก็ยังมีศาลา 2 แท่น
วัดมีศาลาราหูอมจันทร์ กุฏิสงฆ์ไม้ทรงไทย 2 ชั้น หอสวดมนต์-หอฉัน ทรงไทยก่ออิฐถือปูน 2 ชั้น เมรุเผาศพ ประกอบด้วยศาลาบำเพ็ญกุศลศพ 5 หลังศาลาทรงไทยหลังสูง 2 ชั้น นอกจากนี้ยังมีโรงเรียนประชาบาล สถานีอนามัย อาศัยพื้นที่ของวัด
วัดมีพระพุทธรูปเก่าแก่จากเมืองมัณฑะเลย์ ประเทศพม่า เรียกว่า "หลวงพ่อมัณฑะเลย์" พระพุทธรูปศิลปะมอญ เดิมอยู่ในตู้ลายไม้สักตั้งอยู่ที่หอสวดมนต์แต่ภายหลังมีโจรชอบมาขโมยพระ
วัดสนามเหนือ

วัดสนามเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 ตำบลปากเกร็ด อำเภอปากเกร็ด จังหวัดนนทบุรี ริมแม่น้ำเจ้าพระยา มีท่าเรือสามารถข้ามไปยังเกาะเกร็ดได้ ตรงข้ามกับวัดปรมัยยิกาวาส
วัดน่าจะสร้างขึ้นในสมัยหลังขุดคลองลัดเกร็ด เดิมชื่อ วัดสนาม เมื่อพม่าบุกยึดนนทบุรี วัดได้กลายเป็นวัดร้างและได้ตั้งเป็นวัดใหม่เมื่อ 24 มีนาคม พ.ศ. 2372 และได้รับพระราชทานวิสุงคามสีมาเมื่อ 12 เมษายน พ.ศ. 2412 พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินมาพระราชทานผ้ากฐินหลวงวัดรามัญในนนทบุรี 4 วัด ซึ่งรวมถึงวัดนี้ด้วย ในปัจจุบัน พระปลัดประสิทธิ ถาวระมฺโม (อาจารย์ประสิทธิ หินนท์) ได้รับการแต่งตั้งให้ดำรงตำแหน่งเจ้าอาวาสวัดสนามเหนือเมื่อวันที่ 11 มกราคม พ.ศ. 2555
อาคารเสนาสนะของวัด คือ โบสถ์ ลานพระพุทธรูปใต้ต้นโพธิ์ มีพระพุทธรูปปางเกศธาตุที่มีอายุมากกว่า 400 ปี วัดมีพระศรีจุฬามณีเจดีย์ เป็นเจดีย์เหลี่ยมย่อมุมไม้สิบสองอยู่กลางสระน้ำ สร้างเมื่อ พ.ศ. 2429 สูง 16 เมตร เป็นเจดีย์ทรงมอญ นอกจากนั้นยังมีพิพิธภัณฑ์หอศิลป์วัดสนามเหนือ ในช่วงวันเสาร์-อาทิตย์ มีตลาดนัดบริเวณวัด
การพัฒนาเศรษฐกิจ

ในการศึกษาทางเศรษฐกิจของภาครัฐ การพัฒนาเศรษฐกิจและสังคมเป็นกระบวนการที่ความกินอยู่ดีทางเศรษฐกิจและคุณภาพชีวิตของประเทศ ภูมิภาค ชุมชนท้องถิ่นหรือบุคคลหนึ่งพัฒนาขึ้นตามเป้าหมายและวัตถุประสงค์ที่กำหนดไว้ คำนี้ใช้บ่อยในคริสต์ศตวรรษที่ 20 และ 21 แต่มโนทัศน์ดังกล่าวมีอยู่ในประเทศตะวันตกนานกว่านั้น บางทีใช้คำว่า "ทำให้ทันสมัย" (Modernization), "ทำให้เป็นตะวันตก" (Westernization) และ "ทำให้เป็นอุตสาหกรรม" (industrialization) เมื่อกล่าวถึงการพัฒนาเศรษฐกิจ 
คำว่าการพัฒนาเศรษฐกิจเป็นการออกนโยบายที่มุ่งพัฒนาความกินอยู่ดีของประชาน ส่วนการเติบโตทางเศรษฐกิจเป็นปรากฏการณ์ของผลิตภาพของตลาดและการเพิ่มขึ้นของ GDP นักเศรษฐศาสตร์มุ่งเน้นแง่มุมการเติบโตและเศรษฐกิจในภาพรวม ส่วนนักวิจัยการพัฒนาเศรษฐกิจชุมชนสนใจการพัฒนาสังคมและเศรษฐกิจด้วย
เซอร์เคิลอัลบั้มชาร์ต

เซอร์เคิลอัลบั้มชาร์ต ก่อนหน้านี้รู้จักกันในชื่อ แกออนอัลบั้มชาร์ต เป็นชาร์ตระดับประเทศที่จัดอันดับอัลบั้ม มินิอัลบั้ม และอัลบั้มเดี่ยวที่ขายดีที่สุดในเกาหลีใต้ จัดทำโดย Korea Music Content Industry Association (KMCIA) มีการติดตามยอดขายตั้งแต่ต้นปี ค.ศ. 2010 และเปิดตัวในเดือนกุมภาพันธ์ปีเดียวกัน ในชื่อ "แกออนมิวสิกชาร์ต" โดยชาร์ตรวบรวมการจัดส่งภายในประเทศในรูปแบบรายสัปดาห์ รายเดือน และรายปี
ในเดือนกุมภาพันธ์ 2011 ได้เผยแพร่ข้อมูลเกี่ยวกับยอดขายอัลบั้มทั้งออนไลน์และออฟไลน์ของปี 2010 รวมถึงการแจกแจงรายละเอียดข้อมูลชาร์ตออนไลน์และเป็นครั้งแรกที่มีการเปิดตัวยอดขายอัลบั้มออฟไลน์ตั้งแต่ปี 2008 เมื่อ KMCIA หยุดรวบรวมข้อมูล
ประวัติ.
ชาร์ตแกออนอัลบั้ม เปิดตัวในเดือนกุมภาพันธ์ ค.ศ. 2010 เป็นความร่วมมือกันระหว่างกระทรวงวัฒนธรรม กีฬาและการท่องเที่ยว กับ Korea Music Content Industry Association (KMCIA) เพื่อสร้างชาร์ตระดับประเทศของเกาหลี ที่คล้ายกับชาร์ตบิลบอร์ด และชาร์ตออริคอน โดยชาร์ตจะติดตามการขายในระบบออนไลน์และออฟไลน์ โดยมีข้อมูลมาจากผู้ให้บริการเพลงบนเว็บ ได้แก่ Bugs, Olleh Music, Melon, Genie, Cyworld, Monkey3, Daum Music, Naver Music, Mnet และ Soribada และผู้จัดจำหน่าย ได้แก่ กาเกาเอ็ม, สโตนมิวสิกเอนเตอร์เทนเมนต์, Genie Music, เอสเอ็มเอนเตอร์เทนเมนต์, โซนี่มิวสิก, Neowiz Internet, ยูนิเวอร์แซลมิวสิกกรุป และ วอร์เนอร์มิวสิกกรุ๊ป
อัลบั้มอันดับที่ 1.
<templatestyles src="Hlist/styles.css"/>*2010
กิวิอัก

กิวิอัก (kiviak หรือ kiviaq) เป็นอาหารอินูอิตฤดูหนาวแบบดั้งเดิมจากกรีนแลนด์ ทำจากนกออกเล็ก (little auk) หมักในซากแมวน้ำที่ควักเครื่องในออกจนเหลือแต่หนัง
ในการทำกิวิอัก ชาวอินูอิตจะยัดนกออกเล็กที่ฆ่าแล้วจำนวนมากถึง 500 ตัวเข้าไปในซากแมวน้ำโดยไม่ดึงจะงอยปากและขนออก รีดอากาศออกจากซากแมวน้ำให้มากที่สุดเท่าที่จะทำได้ ก่อนจะเย็บและปิดผนึกด้วยไขมันแมวน้ำซึ่งจะช่วยไล่แมลงวัน จากนั้นนำไปฝังไว้ในกองหินโดยวางหินก้อนใหญ่ทับด้านบนเพื่อกันอากาศเข้า เมื่อเวลาผ่านไปสามเดือน นกในซากแมวน้ำจะผ่านกระบวนการหมักจนได้ที่ และชาวอินูอิตจะนำนกหมักมารับประทานในช่วงฤดูหนาวของอาร์กติกโดยเฉพาะในงานวันเกิดและงานแต่งงาน
กระบวนการทำกิวิอักได้รับการนำเสนอในตอนที่สามของภาพยนตร์สารคดีทางโทรทัศน์ชุด "ฮิวแมนแพลนิต" ของบีบีซีใน พ.ศ. 2554
ในเดือนสิงหาคม พ.ศ. 2556 มีผู้เสียชีวิตหลายคนในหมู่บ้านซิโอราปาลุกในกรีนแลนด์จากการรับประทานกิวิอักที่ทำจากเป็ดทะเลไอเดอร์ (eider) แทนนกออกเล็ก เป็ดไอเดอร์ไม่มีกระบวนการหมักที่ดีอย่างนกออกเล็ก ทำให้ผู้ที่รับประทานมันเข้าไปป่วยจากโรคโบทูลิซึม
เฮาคาตล์

เฮาคาตล์ (ย่อมาจาก แปลตรงตัว#เปลี่ยนทาง 'ปลาฉลามหมัก') เป็นอาหารประจำชาติอย่างหนึ่งของไอซ์แลนด์ ได้จากการนำเนื้อปลาฉลามกรีนแลนด์หรือปลาฉลามสลีปเปอร์ชนิดอื่น ๆ ไปหมักผ่านกระบวนการเฉพาะแล้วแขวนผึ่งให้แห้งเป็นเวลาสี่ถึงห้าเดือน ปลาฉลามหมักจะมีกลิ่นคาวปลาและกลิ่นแอมโมเนียฉุนจัด แต่จะให้รสชาติที่ถูกปากหลังคุ้นชินแล้ว
เฮาคาตล์หาซื้อได้ง่ายในร้านค้าต่าง ๆ ของไอซ์แลนด์และหารับประทานได้ตลอดทั้งปี แต่มักเสิร์ฟเป็นส่วนหนึ่งของ "ซอร์รามาตืร์"  ซึ่งเป็นชุดอาหารไอซ์แลนด์แบบดั้งเดิมที่เสิร์ฟในเทศกาลกลางฤดูหนาว "ซอร์ราโปลต"
ลือเตอฟิสก์

ลือเตอฟิสก์ , ลืตฟิสก์  หรือ ลิเปแอกาลา  เป็นอาหารที่ผ่านกระบวนการถนอมชนิดหนึ่ง ทำจากปลาประเภทปลาเนื้อขาวหรือไวต์ฟิชตากแห้ง (โดยทั่วไปใช้ปลาค็อด แต่ยังใช้ปลาลิงและปลาเบอร์บัตด้วย) แช่น้ำเย็นจัด แช่น้ำด่างเข้มข้น จากนั้นนำไปล้างแล้วแช่น้ำเย็นจัดอีกครั้งก่อนนำไปปรุงรับประทาน เนื้อปลาที่ผ่านกรรมวิธีเหล่านี้จะมีลักษณะคล้ายวุ้น
ลือเตอฟิสก์ถูกเตรียมเพื่อเป็นอาหารจานปลาของหลายประเทศในกลุ่มนอร์ดิก ตามธรรมเนียมเดิมถือเป็นส่วนหนึ่งของงานเลี้ยงฉลองคริสต์มาส "ยือเลอบูร์"  ในนอร์เวย์ และ "ยืลบูด"  ในสวีเดน รวมทั้งงานเลี้ยงฉลอง "โยว์ลูเปอวแต"  ที่คล้ายกันของฟินแลนด์ นอกจากนี้ยังรับประทานกันในหมู่ผู้สืบเชื้อสายมาจากชาวสแกนดิเนเวียในบางพื้นที่ของสหรัฐ
ฌือตอมือร์

ฌือตอมือร์ (;) เป็นนครที่ตั้งอยู่ทางเหนือของซีกตะวันตกของประเทศยูเครน และเป็นศูนย์กลางการปกครองของแคว้นฌือตอมือร์ นครมีพื้นที่ 65 ตารางกิโลเมตร และมีประชากร 266,936 คน
ฌือตอมือร์ถือเป็นศูนย์กลางคมนาคมที่สำคัญ โดยตั้งอยู่บนเส้นทางประวัติศาสตร์ที่เชื่อมต่อระหว่างกรุงเคียฟกับแบรสต์ในประเทศเบลารุส ปัจจุบัน นครอยู่เส้นทางที่เชื่อมต่อระหว่างวอร์ซอ–เคียฟ, มินสค์–อิซมายิล และเมืองหลักต่าง ๆ ของยูเครน ฌือตอมือร์ยังเป็นที่ตั้งของฐานทัพอากาศออเซร์เน ซึ่งเป็นจุดยุทธศาสตร์ที่สำคัญในสงครามเย็น อยู่ห่างจากนครไปทางตะวันออกเฉียงใต้ 11 กิโลเมตร กิจกรรมทางเศรษฐกิจที่สำคัญของฌือตอมือร์ ได้แก่ แปรรูปไม้ แปรรูปอาหาร ทำเหมืองหินแกรนิต ทำโลหะ และผลิตเครื่องดนตรี
แคว้นฌือตอมือร์เป็นศูนย์กลางสำคัญของชาวโปแลนด์ในยูเครน และในตัวนครเอง มีอาสนวิหารละตินคาทอลิก และสุสานโปแลนด์โรมันคาทอลิกที่ก่อตั้งใน ค.ศ. 1800 สุสานแห่งนี้ถูกขนานนามว่าเป็นสุสานชาวโปแลนด์นอกประเทศที่ใหญ่เป็นอันดับที่สาม รองจากสุสานลูชากิวในลวิว และสุสานราซอสในวิลนีอัส
เฮนรี แม็กเร

เฮนรี อเล็กซานเดอร์ แม็กเร (29 สิงหาคม พ.ศ. 2419 – 2 ตุลาคม พ.ศ. 2487) เป็นผู้กำกับภาพยนตร์ ผู้สร้างภาพยนตร์ และผู้เขียนบทภาพยนตร์ยุคภาพยนตร์เงียบชาวแคนาดา เขาสร้างภาพยนตร์หลายเรื่องให้กับยูนิเวอร์แซลสตูดิโอส์ เขาเป็นหนึ่งในผู้บุกเบิกอุตสาหกรรมภาพยนตร์ของแคนาดาในฮอลลีวูด เขามีชื่อเสียงจากนวัตกรรมมากมายที่ช่วยในการถ่ายทำภาพยนตร์
ประวัติ.
เฮนรี แม็กเร เกิดที่โทรอนโต รัฐออนแทรีโอ แคนาดา เมื่อวันที่ 29 สิงหาคม พ.ศ. 2419 และถึงแก่กรรมที่เบเวอร์ลีฮิลส์ ลอสแอนเจลิส รัฐแคลิฟอร์เนีย สหรัฐ เมื่อวันที่ 2 ตุลาคม พ.ศ. 2487 สิริอายุได้ 68 ปี
เขาเป็นผู้กำกับภาพยนตร์ระหว่างปี พ.ศ. 2455 ถึง 2476 สร้างภาพยนตร์มากกว่า 130 เรื่องส่วนใหญ่เป็นภาพยนตร์เงียบ เขาเป็นผู้กำกับภาพยนตร์ร่วมสร้างระหว่างสยามกับฮอลลีวูด เรื่อง "นางสาวสุวรรณ" เมื่อ พ.ศ. 2466
กบฏอาหรับ

กบฏอาหรับ (al-Thawra al-‘Arabiyya) หรือ กบฏมหาอาหรับ (al-Thawra al-‘Arabiyya al-Kubrá) เป็นการก่อการกำเริบทางทหารของกองกำลังอาหรับต่อต้านจักรวรรดิออตโตมันในเขตสงครามตะวันออกกลางในสงครามโลกครั้งที่หนึ่ง มีเบื้องหลังมาจากจดหมายแม็กแมน–ฮุซัยน์ คือข้อตกลงระหว่างรัฐบาลบริติซและฮุซัยน์ บิน อาลี, ชารีฟแห่งแมคคา การก่อกบฏได้เริ่มต้นขึ้นอย่างเป็นทางการที่แมคคา เมื่อวันที่ 10 มิถุนายน ค.ศ. 1916 เป้าหมายของกลุ่มกบฏคือการก่อตั้งรัฐอาหรับที่เป็นเอกราชและรวมเป็นปึกแผ่นเพียงหนึ่งเดียวที่ทอดยาวจากเมืองอะเลปโปในซีเรียไปจนถึงเอเดนในเยเมน ซึ่งบริติชได้ให้คำมั่นสัญญาว่าจะให้การยอมรับ
กองทัพชาริเฟียนภายใต้การนำโดยฮุสเซนและตระกูลฮัชไมต์ กับการสนับสนุนทางทหารจากกองกำลังรบนอกประเทศอียิปตป์ของบริติซ การต่อสู้รบที่ประสบความสำเร็จและขับไล่ทหารออตโตมันออกจากฮิญาซและทรานส์จอร์แดน ในท้ายที่สุด กลุ่มกบฏสามารถเข้ายึดครองเมืองดามัสกัสและก่อตั้งราชวงศ์ที่มีอายุสั้นภายใต้การนำโดยฟัยศ็อล โอรสของฮุซัยน์
ภายหลังความตกลงไซก์-ปิโกต์ ตะวันออกกลางในเวลาต่อมาก็ถูกบริติชและฝรั่งเศสแบ่งออกเป็นดินแดนในอาณัติแทนที่จะเป็นรัฐอาหรับที่เป็นเอกภาพและบริติชก็ให้คำมั่นสัญญาว่าจะสนับสนุนรัฐอาหรับที่เป็นเอกราชและรวมรวมเป็นปึกแผ่นเพียงหนึ่งเดียว
ซือชเตริมมิง

ซือชเตริมมิง (แปลตรงตัว#เปลี่ยนทาง 'ปลาเฮร์ริงเปรี้ยว') คือปลาเฮร์ริงจากทะเลบอลติกหมักในน้ำเกลือ เป็นอาหารดั้งเดิมของสวีเดนอย่างน้อยตั้งแต่คริสต์ศตวรรษที่ 16 เป็นต้นมา
ปลาเฮร์ริงบอลติก (หรือที่เรียกว่า "สเตริมมิง" ในภาษาสวีเดน) มีขนาดเล็กกว่าปลาเฮร์ริงแอตแลนติกที่พบในทะเลเหนือ คำจำกัดความของ "สเตริมมิง" ตามธรรมเนียมเดิมคือ "ปลาเฮร์ริงที่จับได้ในน่านน้ำกร่อยของทะเลบอลติกทางเหนือของช่องแคบคัลมาร์" ปลาเฮร์ริงที่ใช้ทำซือชเตริมมิงจะถูกจับก่อนฤดูวางไข่ในเดือนเมษายนและพฤษภาคม
ในการผลิตซือชเตริมมิงจะใช้เกลือปริมาณมากพอที่จะป้องกันไม่ให้ปลาเฮร์ริงดิบเน่าเปื่อยระหว่างที่ปล่อยให้หมัก กระบวนการหมักอย่างน้อยหกเดือนทำให้ปลามีกลิ่นแรงและมีรสเค็มและเปรี้ยวเล็กน้อย มีงานวิจัยชิ้นหนึ่งของญี่ปุ่นระบุว่า กลิ่นจากกระป๋องซือชเตริมมิงที่เพิ่งเปิดเป็นหนึ่งในกลิ่นอาหารที่เหม็นเน่ามากที่สุดในโลก โดยมีกลิ่นเหม็นแรงกว่าอาหารประเภทปลาหมักในลักษณะเดียวกันอย่างฮงออฮเวของเกาหลีหรือคูซายะของญี่ปุ่นเสียอีก
ในปลายคริสต์ทศวรรษ 1940 ผู้ผลิตซือชเตริมมิงในสวีเดนได้วิ่งเต้นให้มีการออกพระราชกฤษฎีกา  ที่จะป้องกันไม่ให้มีการจำหน่ายซือชเตริมมิงที่ยังหมักไม่ได้ที่ กฎหมายที่ตราขึ้นนั้นห้ามจำหน่ายซือชเตริมมิงที่ได้จากการจับปลาในปีปัจจุบันในสวีเดนก่อนวันพฤหัสบดีที่สามของเดือนสิงหาคม แม้ว่ากฎหมายดังกล่าวไม่มีผลบังคับแล้วในปัจจุบัน แต่ผู้ค้ารายย่อยก็ยังคงกำหนดวันเริ่มวางจำหน่ายผลผลิตที่ได้จากการจับปลาในปีนั้น
วัดอาษาสงคราม

วัดอาษาสงคราม เป็นพระอารามหลวงชั้นตรี ชนิดสามัญ สังกัดคณะสงฆ์ธรรมยุติกนิกาย ในตำบลตลาด อำเภอพระประแดง จังหวัดสมุทรปราการ มีชื่อเดิมว่า เภี่ยงเกริงสละ เป็นภาษามอญ แปลว่า "วัดคลองจาก"
วัดสร้างขึ้นเมื่อปี พ.ศ. 2363 สมิงอาสาสงครามหลังรบชนะข้าศึกได้ถวายที่ดินเพื่อสร้างวัดเป็นการล้างบาปและตั้งนามวัดตามราชทินนาม วัดได้รับพระราชทานวิสุงคามสีมาเมื่อวันที่ 13 กุมภาพันธ์ พ.ศ. 2496 
วัดมีเนื้อที่ 12 ไร่ 2 งาน 66 ตารางวา ที่ธรณีสงฆ์ เนื้อที่ 2 ไร่ 3 งาน 77 ตารางวา มีอาคารเสนาสนะดังนี้ อุโบสถกว้าง 14.50 เมตร ยาว 24.50 เมตร สร้างเมื่อ พ.ศ. 2500 กุฎีสงฆ์ 11 หลัง เป็นอาคารไม้และครึ่งตึกครึ่งไม้ หอสวดมนต์สร้างเมื่อ พ.ศ. 2513 ศาลาการเปรียญ สร้าง พ.ศ. 2522 มีเจดีย์ 1 องค์ เป็นเจดีย์ทรงมอญ ภายในบรรจุเครื่องราชอิสริยาภรณ์และสิ่งศักดิ์สิทธิ์ของผู้สร้างวัดหลังนี้ด้วย มีเสาร์หงษ์ตามแบบวัดมอญ
พระราชวังตองงา

พระราชวังแห่งราชอาณาจักรตองงาตั้งอยู่ทางตะวันตกเฉียงเหนือของกรุงนูกูอาโลฟาติดกับมหาสมุทรแปซิฟิก พระราชวัง ซึ่งเป็นที่ประทับอย่างเป็นทางการของพระมหากษัตริย์ตองงาได้ก่อสร้างขึ้นในลักษณะของพระราชวังไม้เมื่อ ค.ศ. 1867 พระราชวังแห่งนี้ไม่ได้เปิดเป็นพื้นที่สาธารณะ และสามารถมองเห็นได้ง่ายจากริมน้ำ
ภาคพื้นตะวันออกกลางในสงครามโลกครั้งที่หนึ่ง

ภาคพื้นตะวันออกกลางในสงครามโลกครั้งที่หนึ่ง ซึ่งได้แสดงให้เห็นในการรบในช่วงระหว่างวันที่ 29 ตุลาคม ค.ศ. 1914 และ 30 ตุลาคม ค.ศ. 1918 ฝ่ายที่ได้ทำการรบ ฝ่ายหนึ่งคือจักรวรรดิออตโตมัน(รวมทั้งชาวเคิร์ดและเผ่าชาวอาหรับบางส่วน) ด้วยความช่วยเหลือจากประเทศอื่นๆในฝ่ายมหาอำนาจกลาง และอีกฝ่ายคือ บริติช (ด้วยความช่วยเหลือของชาวยิว ชาวกรีก ชาวอัสซีเรีย และชาวอาหรับส่วนใหญ่ พร้อมกับชาวอินแดียซึ่งอยู่ภายใต้จักรวรรดิของตน) รัสเซีย(กับความช่วยเหลือของชาวอาร์มีเนีย) และฝรั่งเศสจากบรรดาประเทศต่างๆ ในมหาอำนาจฝ่ายสัมพันธมิตร มีการทัพหลัก 5 การทัพ ได้แก่ การทัพไซนายและปาเลสไตน์ การทัพเมโสโปเตเมีย การทัพคอเคซัส การทัพเปอร์เซีย และการทัพกัลลิโพลี นอกจากนี้ยังมีการทัพขนาดย่อยอีกหลายการทัพ: การทัพอาหรับ และการทัพอาระเบียทางใต้
ทั้งสองฝ่ายต่างใช้กองกำลังแบบอสมมาตรในพื้นที่ภูมิภาค ฝ่ายที่อยู่ข้างฝ่ายสัมพันธมิตรคือชาวอารับที่เข้าร่วมในกบฏอาหรับและกองกำลังอาสาสมัครชาวอาร์มีเนีย ที่เข้าร่วมในขบวนการฝ่ายต่อต้านชาวอาร์มีเนียในช่วงการฆ่าล้างเผ่าพันธุ์ชาวอาร์มีเนีย พร้อมกับหน่วยทหารอาสาสมัครชาวอาร์มีเนีย กองกำลังอาสาสมัครชาวอาร์มีเนียได้ก่อตั้งกองพลน้อยแห่งสาธารณรัฐอาร์มีเนียที่หนึ่งในปี ค.ศ. 1918 นอกจากนั้น ชาวอัสซีเรียได้เข้าร่วมฝ่ายสัมพันธมิตร ภายหลังจากการฆ่าล้างเผ่าพันธุ์ชาวอัสซีเรีย เพื่อส่งเสริมให้เกิดสงครามประกาศอิสรภาพอัสซีเรีย ภาคพื้นนี้ได้ครอบคลุมอาณาเขตที่ใหญ่ที่ในภาคพื้นทั้งหมดในสงคราม
การมีส่วนร่วมของรัสเซียในภาคพื้นนี้ได้สิ้นสุดลงอันเป็นผลมาจากการสงบศึกที่แอร์ซินจัน (5 ธันวาคม ค.ศ. 1917) ภายหลังจากที่รัฐบาลฝ่ายปฏิวัติรัสเซียได้ถอนตัวออกจากสงครามภายใต้เงื่อนไขของสนธิสัญญาเบรสท์-ลีตอฟสก์ (3 มีนาคม ค.ศ. 1918) อาร์มีเนียได้เข้าร่วมการประชุมสันติภาพที่ทรับซอน (14 มีนาคม ค.ศ. 1918) ซึ่งส่งผลให้เกิดสนธิสัญญาบาตัม เมื่อวันที่ 4 มิถุนายน ค.ศ. 1918 ออตโตมันได้ยอมรับการสงบศึกที่ Mudros กับฝ่ายสัมพันธมิตร เมื่อวันที่ 30 ตุลาคม ค.ศ. 1918 และลงนามสนธิสัญญาเซเวร์ เมื่อวันที่ 10 สิงหาคม ค.ศ. 1920 และต่อมาคือ สนธิสัญญาโลซาน เมื่อวันที่ 24 กรกฎาคม ค.ศ. 1923
โรงพยาบาลจัตุรัส

โรงพยาบาลจัตุรัส เป็นโรงพยาบาลประจำอำเภอจัตุรัส ประเภทโรงพยาบาลแม่ข่าย ระดับ M2 โรงพยาบาลขนาด 120 เตียง รับการส่งต่อผู้ป่วยจาก 4 อำเภอใกล้เคียง (รพช.ลูกข่ายของ Node) ขีดความสามารถหน่วยบริการระดับ 2.2ทุติยภูมิ ระดับกลาง (Secondary Care) 
ประวัติ.
โรงพยาบาลจัตุรัส อำเภอจัตุรัส เดิมมีสถานบริการคือ สุขศาลา ตั้งอยู่ที่หมู่ที่ 1 ตำบลบ้านกอก อำเภอจัตุรัส จังหวัดชัยภูมิ เปิดบริการเมื่อ พ.ศ. 2480 มีเจ้าหน้าที่ 2 คน คือผดุงครรภ์ 1 คนและผู้ช่วยแพทย์ 1 คน 
พ.ศ. 2500 เปลี่ยนชื่อเป็นสถานีอนามัยชั้น 2 มีเจ้าหน้าที่ให้บริการเท่าเดิม 
พ.ศ. 2502 ได้สร้างสถานีอนามัยชั้น 2 ขึ้นใหม่ที่บ้านหนองบัวใหญ่ ตำบลหนองบัวใหญ่ อำเภอจัตุรัส จังหวัดชัยภูมิ ในเนื้อที่ 5 ไร่โดยการบริจาคของ นายสุทธิ นะหุตานนท์ และย้ายเจ้าหน้าที่พร้อมครุภัณฑ์ มาปฏิบัติงาน ณ สถานที่ใหม่ 
พ.ศ. 2514 เริ่มมีแพทย์มาประจำ พร้อมกับ เจ้าหน้าที่อีก 2 คน และเปลี่ยนชื่อสถานบริการเป็น สถานีอนามัยชั้น 1 
พ.ศ. 2519 รัฐบาลมีนโยบายให้สร้างโรงพยาบาลอำเภอทั่วประเทศเพื่อให้ประชาชนในท้องถิ่นชนบทได้รับบริการด้านสาธารณสุขที่ดียิ่งขึ้น สถานีอนามัยชั้น 1 อำเภอจัตุรัสจึงได้ยกฐานะและเปลี่ยนชื่อ เป็น โรงพยาบาลจัตุรัส โดยมีเจ้าหน้าที่ประกอบด้วย แพทย์ 1 คน , พยาบาล 3 คน , ผู้ช่วยพยาบาล 2 คน 
โดยการสนับสนุนอย่างดีของนายแพทย์สาธารณสุขจังหวัดชัยภูมิ (น.พ.สุเทพ บุญสุขำนนท์) โรงพยาบาลจัตุรัส จึงได้รับงบประมาณ 70,000 บาท ทำการก่อสร้างเรือนพักผู้ป่วยใน ซึ่งสามารถบรรจุเตียงผู้ป่วยได้ 10 เตียง และได้เจ้าหน้าที่มาเพิ่มเติม ทำให้การบริการของโรงพยาบาลดีขึ้น เป็นที่นิยมและ เชื่อถือของประชาชนชาวอำเภอจัตุรัส 
ต่อมาจำนวนผู้ป่วยมารับบริการได้เพิ่มขึ้นอย่างรวดเร็วทั้งปริมาณผู้ป่วยนอกและผู้ป่วยใน นอกจากต้องใช้เตียงผ้าใบเสริมแล้ว มีบ่อยครั้งที่ต้องนอนซ้อนเตียงกัน 
ในวันที่ 15 เมษายน 2523 นายทองหยด จิตตวีระ รัฐมนตรีสาธารณะสุขในขณะนั้น ได้แวะเยี่ยม โรงพยาบาลจัตุรัส และได้เห็นสภาพทรุดโทรมและความคับแคบของโรงพยาบาล จึงอนุมัติเงินงบประมาณ 7,200,000 บาท ก่อสร้างโรงพยาบาลจัตุรัสขึ้นใหม่เป็นโรงพยาบาลขนาด 30 เตียง 
การก่อสร้างเริ่มประมาณกลางปี 2524 ในสถานที่เดิม โดยได้รับบริจาคที่ดินเพิ่มเติมจาก นายสุทธิ นะหุตานนท์ จำนวน 25 ไร่ และนางประยงค์ ปิ่นสุวรรณ ซึ่งเป็นเจ้าหน้าที่ของโรงพยาบาล จำนวน 2 ไร่ รวมเนื้อที่ทั้งสิ้น 32 ไร่ การก่อสร้างแล้วเสร็จในปลายปี พ.ศ. 2525 
และเริ่มเปิด ดำเนินการ เมื่อวันที่ 1 ธันวาคม พ.ศ. 2525 โดยได้รับการสนับสนุนช่วยเหลือเรื่องวัสดุและครุภัณฑ์ ทางการแพทย์จากชาวอำเภอจัตุรัส และข้าราชการทุกหมู่เหล่าเป็นอย่างดียิ่ง ทำให้โรงพยาบาลจัตุรัส สามารถให้บริการรับใช้ประชาชนชาวอำเภอจัตุรัส และอำเภอใกล้เคียงได้ด้วยดีตลอดมา
พ.ศ. 2559 กระทรวงสาธารณสุขได้อนุมัติขยายปรับเตียงจาก 60 เตียง เป็นโรงพยาบาลขนาด 120 เตียง ได้รับงบประมาณจำนวน 14,985,800 บาท ก่อสร้างอาคารผู้ป่วย 60 เตียง 2 ชั้น แบบเลขที่ 7919 ของกองแบบแผน กระทรวงสาธารณสุข
พ.ศ. 2564 กระทรวงสาธารณสุขได้อนุมัติปรับระดับหน่วยบริการสุขภาพ เป็นโรงพยาบาลแม่ข่าย ระดับ M2 ได้รับงบประมาณจำนวน 73,890,000 บาท ก่อสร้างอาคารผู้ป่วยนอก-อุบัติเหตุ 4 ชั้น แบบเลขที่ 8708 ของกองแบบแผน กระทรวงสาธารณสุข
โรงพยาบาลแม่ข่าย Node (M2).
โรงพยาบาลจัตุรัส เป็นโรงพยาบาลแม่ข่าย Node ระดับ M2 โรงพยาบาลขนาด 120 เตียง และรับการส่งต่อผู้ป่วยจากอำเภอใกล้เคียง (รพช.ลูกข่ายของ Node) เพื่อมารับบริการที่โรงพยาบาลจัตุรัส ได้แก่
วัดด่านสำโรง

วัดด่านสำโรง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านแบริ่ง 16 ตำบลสำโรงเหนือ อำเภอเมืองสมุทรปราการ จังหวัดสมุทรปราการ
พระปิดตาหลวงปู่แย้ม วัดด่านสำโรง ถือเป็นพระปิดตาที่โด่งดังมากมาตั้งแต่อดีตและยังคงได้รับความนิยมในแวดวงนักสะสมพระเครื่อง ดัวยพุทธคุณที่เข้มขลังเป็นที่ปรากฏ โดยเฉพาะด้านเมตตามหานิยม
ประวัติ.
แต่เดิมเมืองสมุทรปราการร้างไปเนื่องจากภัยสงคราม เดิมบริเวณนี้เป็นป่าสำโรง ชาวบ้านประกอบอาชีพทำนาจนเจริญเป็นหมู่บ้านใหญ่ชื่อว่าหมู่บ้านสำโรงหรือตำบลสำโรง แล้วชาวบ้านได้บูรณะวัด โดยวัดด่านสำโรงสร้างขึ้นเมื่อประมาณ พ.ศ. 2320 ในสมัยกรุงธนบุรีตอนปลาย ทางราชการได้เคยมาตั้งด่านเก็บภาษีที่บริเวณใกล้วัด จึงเรียกนามบ้านรวมถึงวัดว่า "ด่านสำโรง" คาดว่าได้รับพระราชทานวิสุงคามสีมาราว พ.ศ. 2320 เมื่อครั้งตั้งวัด
ยุทธการที่อะกาบา

ยุทธการที่อะกาบา(6 กรกฎาคม ค.ศ. 1917) เป็นการสู้รบจากท่าเรือของเมืองอะกาบาบนทะเลแดง (ปัจจุบันอยู่ในจอร์แดน)ในช่วงกบฏอาหรับในสงครามโลกครั้งที่หนึ่ง กองกำลังที่เข้าโจมตี ภายใต้การนำโดย Auda Abu Tayi และได้รับคำแนะนำจากที. อี. ลอว์เรนซ์ (ฉายา "ลอว์เรนซ์แห่งอาระเบีย") ซึ่งได้รับชัยชนะเหนือจักรวรรดิออตโตมันที่เป็นฝ่ายป้องกัน
อินโดเนซียาปูซากา

"อินโดเนซียาปูซากา" (แปลตรงตัว#เปลี่ยนทาง 'อินโดนีเซีย ดินแดนมรดก') เป็นเพลงสรรเสริญประเทศ ประพันธ์โดยอิซมาอิล มาร์ซูกี โดยปกติจะนำไปเล่นเพลงในงานเฉลิมฉลองวันประกาศอิสรภาพของชาวอินโดนีเซีย
การยึดกรุงดามัสกัส (พ.ศ. 2461)

การเข้ายึดกรุงดามัสกัส เกิดขึ้นเมื่อวันที่ 1 ตุลาคม ค.ศ. 1918 ภายหลังจากการเข้ายึดครองไฮฟาและชัยชนะที่ยุทธการที่ซามาก์ฮ ซึ่งเปิดทางสำหรับการติดตามไล่ล่าไปทางเหนือจากทะเลกาลิลีและการโจมตีทรานส์จอร์แดนครั้งที่สาม ซึ่งเปิดทางไปสู่ Deraa และติดตามภายในประเทศ ภายหลังจากชัยชนะอย่างเด็ดขาดของกองกำลังรบนอกประเทศอียิปตป์ในยุทธการที่เมกิดโดในช่วงการทัพไซนายและปาเลสไตน์ในสงครามโลกครั้งที่หนึ่ง กรุงดามัสกัสได้ถูกยึดครองโดยกองพลน้อยภูเขาทะเลทรายและกองทัพชารีเฟียล ฮิญาซของเจ้าชายฟัยศ็อลได้เข้าปิดล้อมเมือง ภายหลังจากกองทหารม้าได้ติดตามไล่ล่าไปทางเหนือตามถนนสายหลักสองสายไปยังกรุงดามัสกัส ในช่วงที่ติดตามไลล่าไปยังกรุงดามัสกัส ทหารกองหลังจำนวนมากที่ถูกก่อตั้งโดยส่วนที่เหลือของกองทัพออตโตมันที่สี่ เจ็ด และแปดได้ถูกโจมตีและถูกจับกุมโดยกองทัพชารีเฟียลของเจ้าชายฟัยศ็อล กองพลน้อยภูเขาทะเลทราย กองพลทหารภูเขาออสเตรเลีย กองพลทหารม้าที่ 4 และที่ 5 ด้วยประสบความสำเร็จทางกลยุทธ์ที่สำคัญในการเข้ายึดกรุงดามัสกัสส่งผลให้เกิดการต่อสู้ทางการเมืองโดยตัวแทนจากฝรั่งเศส บริติช และกองทัพของเจ้าชายฟัยศ็อล
ในภายหลังจากชัยชนะที่ยุทธการที่ชารอนและยุทธการที่นาบลัสในช่วงยุทธการที่เมกิดโด เมื่อวันที่ 25 กันยายน การโจมตีแบบผสมโดยกองพลน้อยที่ 21 กองพลน้อยภูเขาทะเลทราย กองพลน้อยที่ 20 ซึ่งได้รับการสนับสนุนโดยการโจมตีทิ้งระเบิดทางอากาศอย่างกว้างขวาง ได้บรรลุวัตถุประสงค์ทั้งหมด กองทัพออตโตมันที่เจ็ดและแปดในเนินเขาจูเดียนได้ถูกบังคับโดยการโจมตีที่ Tulkarm และ Tabsor เพื่อปลดปล่อยและล่าถอย ในทางกลับกันก็บังคับให้กองทัพที่สี่ ทางตะวันออกของแม่น้ำจอร์แดนเพื่อหลีกเลี่ยงการล่าถอยออกจาก เมื่อพวกเขาถูกโจมตีโดยกองกำลังของ Chaytor อันเป็นผลมาจากการถอนกำลังครั้งนี้ เหล่าเชลยสงครามจำนวนมากได้ถูกจับกุมตัวที่ Jenin ในขณะที่ส่วนที่รอดชีวิตได้ล่าถอยกลับไปแนวหลังของกองกำลังทหารที่แข็งแกร่งที่ซามาก์ฮ
ผู้บัญชาการของกองกำลังรบนอกประเทศอียิปตป์ นายพล Edmund Allenby ได้ออกคำสั่งให้กองพลน้อยภูเขาทะเลทรายของพลโท Harry Chauvel ให้ติดตามไล่ล่าส่วนที่เหลือของกองทัพออตโตมันที่สามและเข้ายึดครองกรุงดามัสกัส กองพลทหารม้าที่ 4 ได้เริ่มทำการติดตามไล่ล่า เข้าโจมตีกองทหารหลังตลอดเส้นทางถนนภายในประเทศที่ Irbid เมื่อวันที่ 26 กันยายน ที่ Er Remta และกองทัพชารีเฟียลของเจ้าชายฟัยศ็อลได้เข้ายึดครองกรุงดามัสกัส เมื่อวันที่ 27 กันยายน กองพลทหารภูเขาออสเตรเลียได้เข้าโจมตีกองทหารหลังตลอดเส้นทางถนนหลักที่ Jisr Benat Yakub เมื่อวันที่ 27 กันยายน เข้ายึดครอง Quneitra ในวันต่อมา ที่ Sa'sa' เมื่อวันที่ 29/30 กันยายน และที่ Kaukab และ Barada Gorge เมื่อวันที่ 30 กันยายน ค.ศ. ในขณะที่กองพลทหารม้าที่ 5 ยังได้เข้าโจมตีกองทหารหลังที่ Kiswe ในวันเดียวกัน ภายหลังจากโจมตีที่ประสบความสำเร็จและการเข้ารุกของกองทัพน้อยทหารม้าเบาที่ 3 ได้รับคำสั่งให้มุ่งหน้าไปทางตอนเหนือของกรุงดามัสกัส เดินขบวนผ่านเมืองในช่วงเช้าของวันที่ 1 ตุลาคม เพื่อเข้าโจมตีอย่างต่อเนื่องต่อกองทหารหลังที่เหลือ ทำการตัดเส้นทางถนนไปยังเมืองฮอมส์
ยูฟ่ายูโรปาลีก ฤดูกาล 2020–21

ยูฟ่ายูโรปาลีก ฤดูกาล 2020–21 เป็นฤดูกาลที่ 50 ของการแข่งขันระหว่างสโมสรฟุตบอลในระดับรองของยุโรป ซึ่งจัดขึ้นโดย สหภาพสมาคมฟุตบอลยุโรป (ยูฟ่า) และเป็นฤดูกาลที่ 12 นับตั้งแต่เปลี่ยนชื่อจาก ยูฟ่าคัพ มาเป็น ยูฟ่ายูโรปาลีก.
โดย ยูฟ่ายูโรปาลีก นัดชิงชนะเลิศ 2021 จะแข่งขันกันที่ สตาดิโอน มิเอจสกี ใน กดัญสก์, ประเทศโปแลนด์. สนามกีฬานี้แต่เดิมจะได้รับการแต่งตั้งให้เป็นเจ้าภาพ ยูฟ่ายูโรปาลีก นัดชิงชนะเลิศ 2020, แต่ต่อมาได้ถูกย้ายเนื่องจาก การระบาดทั่วของโควิด-19 ในปี ค.ศ. 2020. ทีมชนะเลิศของยูฟ่ายูโรปาลีก ฤดูกาล 2020–21 จะได้รับสิทธิ์อัตโนมัติสำหรับ ยูฟ่าแชมเปียนส์ลีก ฤดูกาล 2021–22 รอบแบ่งกลุ่มและจะได้สิทธิ์ ในการเล่นพบกับทีมชนะเลิศของ ยูฟ่าแชมเปียนส์ลีก ฤดูกาล 2020–21 ใน ยูฟ่าซูเปอร์คัพ 2021.
ทีมที่มีคุณสมบัติเข้าการแข่งขัน.
ทีมสโมสรทั้งหมด 215 ทีมจากทั้งหมด 55 สมาชิกสมาคมของแต่ละประเทศ ที่จะเข้าร่วมการแข่งขันในยูฟ่ายูโรปาลีก ฤดูกาล 2019–20 โดยการจัดอันดับของแต่ละสมาคมขึ้นอยู่กับค่าสัมประสิทธิ์ยูฟ่าซึ่งจะถูกใช้ในการกำหนดจำนวนทีมที่จะเข้าร่วมในแต่ละสมาคม โดยมีคุณสมบัติดังนี้
อันดับสมาคมฟุตบอลของแต่ละประเทศ.
สำหรับยูฟ่ายูโรปาลีก ฤดูกาล 2020–21 แต่ละสมาคมจะได้รับการจัดอันดับตาม ค่าสัมประสิทธิ์แต่ละประเทศของยูฟ่าในปี 2019 ซึ่งคำนวณจากการทำผลงานแข่งขันระดับสโมสรยุโรปตั้งแต่ฤดูกาล 2014–15 ถึงฤดูกาล 2018–19.
นอกเหนือจากการจัดสรรซึ่งจะยึดเป็นหลักในการคิดค่าสัมประสิทธิ์ประเทศ, สมาคมอาจจะมีทีมที่เข้าร่วมในยูโรปาลีก, ตามที่ระบุไว้ด้านล่าง:
ทีม.
ข้อความในวงเล็บคือวิธีการที่แต่ละทีมเข้ามาแข่งในรอบนั้นๆ
หมายเหตุ
รอบคัดเลือก.
"หมายเหตุ: ทีมที่เข้ารอบทั้งหมดด้านล่างนี้คือเป็นไปตามรายชื่อกับนัดชิงชนะเลิศในปี ค.ศ. 2020 ของพวกเขา ค่าสัมประสิทธิ์สโมสรยูฟ่า (ซีซี)."
สถิติ.
สถิตินับตั้งแต่รอบคัดเลือกและรอบเพลย์ออฟ.
หมายเหตุ.
<templatestyles src="Reflist/styles.css" />
ท่าอากาศยานนานาชาติฟูอาอะโมตู

ท่าอากาศยานนานาชาติฟูอาอะโมตู  (IATA: TBU, ICAO: NFTF) เป็นท่าอากาศยานนานาชาติในประเทศตองงา ตั้งอยู่ทางตอนใต้ของเกาะหลักอย่างโตงาตาปู ห่างจากกรุงนูกูอาโลฟา ซึ่งอยู่ทางตอนเหนือ 20 กิโลเมตร แม้ที่มาของชื่อจะมาจากหมู่บ้านฟูอาอะโมตู ซึ่งเป็นที่ดินของพระมหากษัตริย์ แต่ตัวท่าอาศยานตั้งอยู่ที่ดินของตระกูลขุนนางตูอิเปเลฮาเก ใกล้กับหมู่บ้านเปเลฮาเก สนามบินแห่งนี้สร้างโดย หน่วย Seabees สังกัดกองพันก่อสร้างที่ 1 ด้วยความช่วยเหลือด้านแรงงานจากกรมทหารบกที่ 147 มีจุดประสงค์ใช้สำหรับเป็นที่ขึ้นลงเครื่องบินในสงครามโลกครั้งที่ 2 และมีพื้นหินปะการังเป็นทางวิ่ง ปลายคริสต์ทศวรรษ 1970 มีการขยายทางวิ่งเพื่อใช้เป็นที่ขึ้นลงของอากาศยานไอพ่น ปัจจุบันท่าอากาศยานแห่งนี้รองรับเครื่องบินโบอิง 767 ในขณะที่เครื่องบินที่ใหญ่กว่านี้ไม่สามารถใช้ท่าอาศยานแห่งนี้ได้
จิดี คานยุค

จิดี คานยุค (เกิดวันที่ 11 กุมภาพันธ์ ค.ศ. 1993) เป็นนักฟุตบอลชาวอิสราเอลที่เล่นในตำแหน่งกองกลางตัวรุก ก่อนหน้านี้เขาเคยเล่นให้กับบุรีรัมย์ ยูไนเต็ด, นครราชสีมา มาสด้า และชลบุรี
สโมสรอาชีพ.
บุรีรัมย์ ยูไนเต็ด.
ในเดือนกรกฎาคม ค.ศ. 2020 บุรีรัมย์ ยูไนเต็ด บรรลุข้อตกลงคว้าตัว จิดี คานยุค จากฮาโปเอลไฮฟาในอิสราเอลพรีเมียร์ลีก เขาเดินทางมาถึงประเทศเมื่อวันที่ 26 กรกฎาคม ค.ศ. 2020 และเข้ารับมาตรการกักตัวเพื่อตรวจหาไวรัสโคโรนา 14 วัน ต่อมาในวันที่ 16 สิงหาคม เขาลงเล่นและยิงประตูแรกอย่างเป็นไม่ทางการในนัดกระชับมิตรที่บุรีรัมย์เอาชนะขอนแก่น 3–1 ต่อมาในวันที่ 26 กันยายน เขาลงเล่นในไทยลีกครั้งแรกและทำประตูแรกในลีก ช่วยให้บุรีรัมย์เปิดบ้านเอาชนะสุพรรณบุรี 1–0 ต่อมาในวันที่ 3 ตุลาคม เขาแอสซิสต์ให้เรนาตอ เกลิชโหม่งทำประตู ช่วยให้ทีมบุกไปเอาชนะเชียงราย ยูไนเต็ดที่สิงห์สเตเดียม 1–0 ต่อมาในวันที่ 18 ตุลาคม เขาทำประตูที่สองในลีกในนัดที่บุรีรัมย์เปิดบ้านแพ้นครราชสีมา มาสด้า 1–2 ต่อมาในวันที่ 7 พฤศจิกายน การแข่งขันช้าง เอฟเอคัพ รอบ 64 ทีมสุดท้าย เขาทำหนึ่งประตูช่วยให้บุรีรัมย์เปิดบ้านเอาชนะสมุทรสงครามไปอย่างขาดลอย 9–0 ผ่านเข้าสู่รอบ 32 ทีมสุดท้ายได้สำเร็จ
นครราชสีมา มาสด้า.
ในวันที่ 20 ธันวาคม ค.ศ. 2020 คานยุคได้ย้ายไปนครราชสีมา มาสด้า โดยเขาจะสวมเสื้อแข่งขันหมายเลข 7และเขาก็ย้ายไปร่วมทีมชลบุรีเอฟซี
 "ณ วันที่ 12 ธันวาคม 2020"
สมาคมฟุตบอลยูเครน

สมาคมฟุตบอลยูเครน  เป็นองค์การที่บริหารฟุตบอลในประเทศยูเครน เดิมก่อนปี ค.ศ. 2019 ใช้ชื่อว่า สหพันธ์ฟุตบอลยูเครน  สมาคมฟุตบอลยูเครนเป็นสมาชิกของคณะกรรมการโอลิมปิกแห่งยูเครน และยังเป็นสมาชิกของฟีฟ่าและยูฟ่า
สมาคมฟุตบอลยูเครนทำหน้าที่ดูแลการแข่งขันฟุตบอลในประเทศ รวมไปถึงฟุตบอลชายหาด มินิฟุตบอล และฟุตบอลถนน รายการแข่งขันหลักที่อยู่ภายใต้การควบคุม ได้แก่ ลีกอาชีพยูเครน (ยูเครนเนียนพรีเมียร์ลีก) ยูเครนเนียนคัพ ลีกสมัครเล่น ลีกเยาวชน และฟุตบอลทีมชาติยูเครน สำนักงานใหญ่ของสมาคมตั้งอยู่ที่ทำเนียบฟุตบอล ใกล้กับสนามโอลิมปิสกีเนชันแนลสปอตส์คอมเพล็กซ์ในเคียฟ
องค์การก่อตั้งขึ้นใน ค.ศ. 1991 ก่อนหน้านี้ระหว่าง ค.ศ. 1932–1991 เคยเป็นส่วนหนึ่งของสหพันธ์ฟุตบอลสหภาพโซเวียต
ยูเครนเนียนคัพ

ยูเครนเนียนคัพ  เป็นการแข่งขันฟุตบอลแบบแพ้คัดออกแห่งชาติ จัดขึ้นโดยสมาคมฟุตบอลยูเครน สโมสรที่เข้าร่วมแข่งขันส่วนใหญ่เป็นสโมสรฟุตบอลอาชีพ นับตั้งแต่ฤดูกาล 2003–04 เป็นต้นมา ผู้ชนะเลิศยูเครนเนียนคัพนี้จะเข้าไปพบกับผู้ชนะเลิศยูเครนเนียนพรีเมียร์ลีกในยูเครนเนียนซูเปอร์คัพ
รูปแบบการแข่งขันในปัจจุบันมีสองรอบ ได้แก่ รอบคัดเลือกที่มีสองรอบย่อย ตามด้วยรอบหลัก (สี่รอบและนัดชิงชนะเลิศ) สโมสรที่เข้าร่วมเป็นสโมสรอาชีพ และสองทีมที่เข้าชิงชนะเลิศยูเครนเนียนอะเมเจอร์คัพ (นับตั้งแต่ ค.ศ. 2011)
ผลงานแบ่งตามสโมสร.
ผลงานแบ่งตามสโมสรนับตั้งแต่ ค.ศ. 1992
เอตีโมนี ตีมัวนี

เอตีโมนี ตีมัวนี (เกิด 14 ตุลาคม ค.ศ. 1991 ในฟูนาฟูตี) เป็นนักกีฬาชาวตูวาลู เขาเป็นนักฟุตบอลและนักวิ่งเร็วระยะ 100 เมตร ตีมัวนีเป็นพ่อลูกสองจากฟูนาฟูตีที่ทำงานให้กับ Tuvalu National Provident Fund ซึ่งเป็นโครงการบำเหน็จบำนาญระดับชาติ
สมาคมกีฬาและคณะกรรมการโอลิมปิกแห่งชาติตูวาลู

สมาคมกีฬาและคณะกรรมการโอลิมปิกแห่งชาติตูวาลู  เป็นหน่วยงานของตูวาลูที่ได้รับการยอมรับในฐานะคณะกรรมการโอลิมปิกแห่งชาติ (NOC) โดยคณะกรรมการโอลิมปิกสากล (IOC) ใน ค.ศ. 2006 ตูวาลูผ่านเกณฑ์ขั้นต่ำที่ IOC กำหนดให้ต้องมีสมาพันธ์กีฬาอย่างน้อยห้าชนิดที่ได้รับการยอมรับจากสมาพันธ์กีฬานานาชาตินั้น ๆ โดยมีบาสเกตบอล วอลเลย์บอล ยกน้ำหนัก มวยและเทเบิลเทนนิส
กฤษฎา จีนะวิจารณะ

กฤษฎา จีนะวิจารณะ #เปลี่ยนทาง (เกิด 20 เมษายน พ.ศ. 2506) ชื่อเล่น ตู่ กรรมการในคณะกรรมการสรรหากรรมการกำกับกิจการพลังงาน รัฐมนตรีช่วยว่าการกระทรวงการคลัง อดีตปลัดกระทรวงการคลัง กรรมการอิสระ บริษัท บีซีพีจี จำกัด (มหาชน) หัวหน้าศูนย์ปฏิบัติการด้านมาตรการให้ความช่วยเหลือเยียวยา ใน ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ประธานมูลนิธิสถาบันวิจัยนโยบายเศรษฐกิจการคลังและ อุปนายกสมาคมนิสิตเก่าคณะนิติศาสตร์ จุฬาลงกรณ์มหาวิทยาลัย
อดีตกรรมการธนาคารเพื่อการเกษตรและสหกรณ์การเกษตร อดีตอธิบดีกรมศุลกากร อดีตอธิบดีกรมสรรพสามิต อดีตผู้อำนวยการสำนักงานเศรษฐกิจการคลัง อดีตสมาชิกสภาขับเคลื่อนการปฏิรูปประเทศ อดีตกรรมการอิสระ บริษัท บางจาก คอร์ปอเรชัน จำกัด (มหาชน) อดีตกรรมการบริษัท วิทยุการบินแห่งประเทศไทย จำกัด อดีตกรรมการธนาคารแห่งประเทศไทย อดีตกรรมการ บริษัท บริหารสินทรัพย์ กรุงเทพพาณิชย์ จำกัด (มหาชน) อดีตกรรมการตรวจสอบ ธนาคารอาคารสงเคราะห์ อดีตกรรมการในคณะกรรมการธนาคารอิสลามแห่งประเทศไทย อดีตเลขานุการเอก (ฝ่ายเศรษฐกิจและการคลัง) สำนักงานที่ปรึกษาฝ่ายเศรษฐกิจและการคลัง ประจำสหราชอาณาจักรและยุโรป สถานเอกอัครราชทูต ณ กรุงลอนดอน
ประวัติ.
กฤษฎา จีนะวิจารณะ เกิดเมื่อวันที่ 20 เมษายน พ.ศ. 2506 จบการศึกษาระดับปริญญาตรีจาก คณะนิติศาสตร์ จุฬาลงกรณ์มหาวิทยาลัย และระดับปริญญาโท M.B.A. จาก มหาวิทยาลัยนิวเฮเวน
ด้านชีวิตครอบครัวสมรสกับสิริมงคล โชติกเสถียร แต่ปัจจุบันได้หย่าขาดจากกันแล้ว
รับราชการ.
เมื่อจบการศึกษาจากสหรัฐอเมริกานายกฤษฎาก็ได้เข้ารับราชการในกระทรวงการคลังจนกระทั่งได้เป็นรองผู้อำนวยการสำนักงานเศรษฐกิจการคลัง ก่อนจะมีพระบรมราชโองการโปรดเกล้าฯ แต่งตั้งให้เป็น ที่ปรึกษาด้านเศรษฐกิจการเงิน (เศรษฐกรทรงคุณวุฒิ) สำนักงานเศรษฐกิจการคลัง เมื่อวันที่ 19 กันยายน พ.ศ. 2554
ต่อมาคณะรักษาความสงบแห่งชาติ ได้มีคำสั่งให้นายกฤษฎาดำรงตำแหน่ง ผู้อำนวยการสำนักงานเศรษฐกิจการคลัง แทนนายสมชัย สัจจพงษ์ ที่โยกไปดำรงตำแหน่งอธิบดีกรมศุลกากรเมื่อวันที่ 4 กรกฎาคม พ.ศ. 2557 จากนั้นในวันที่ 1 ตุลาคม พ.ศ. 2560 ได้มีพระราชโองการโปรดเกล้าฯ แต่งตั้งนายกฤษฎาให้เป็นอธิบดี กรมสรรพสามิต แทนนาย สมชาย พูลสวัสดิ์ ที่เกษียณอายุราชการ
ในวันที่ 1 ตุลาคม พ.ศ. 2561 ได้มีพระราชโองการโปรดเกล้าฯ ให้นายกฤษฎาดำรงตำแหน่งอธิบดี กรมศุลกากร แทนนาย กุลิศ สมบัติศิริ ที่โอนไปรับราชการในตำแหน่ง ปลัดกระทรวงพลังงาน ต่อมาในการประชุมคณะรัฐมนตรีเมื่อวันอังคารที่ 18 สิงหาคม พ.ศ. 2563 ที่ประชุมมีมติให้นายกฤษฎาดำรงตำแหน่งปลัดกระทรวงการคลังสืบแทนนาย ประสงค์ พูนธเนศ ปลัดกระทรวงการคลังที่เกษียณอายุราชการเมื่อวันที่ 30 กันยายน พ.ศ. 2563 
ต่อมาในวันที่ 31 สิงหาคม 2566 นายกฤษฎาได้ยื่นหนังสือลาออกจากราชการเพื่อมารับตำแหน่งรัฐมนตรีช่วยว่าการกระทรวงการคลัง ทำให้พ้นจากตำแหน่งปลัดกระทรวงการคลัง ต่อมาภายหลังการปรับคณะรัฐมนตรีในเดือนเมษายน พ.ศ. 2567 ได้มีการแต่งตั้งรัฐมนตรีว่าการกระทรวงการคลังคนใหม่ และแต่งตั้งรัฐมนตรีช่วยว่าการกระทรวงการคลังเพิ่มเติม จึงมีการเปลี่ยนแปลงคำสั่งแบ่งงานให้รัฐมนตรีรับผิดชอบ ส่งผลให้นายกฤษฎา ขอลาออกจากตำแหน่งซึ่งมีผลในทันที (8 พฤษภาคม)
วัดรวก (จังหวัดสมุทรปราการ)

วัดรวก เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในตำบลบางพึ่ง อำเภอพระประแดง จังหวัดสมุทรปราการ วัดรวกมีชื่อเสียงด้านวัตถุมงคลอย่างพระปิดตาและเหรียญหลวงพ่อสาย
ประวัติ.
วัดสร้างขึ้นเมื่อประมาณ พ.ศ. 2300 คาดว่าที่ตั้งเดิมเป็นปาไม้รวก จึงได้ใช้ชื่อนี้ วัดรวกได้รับพระราชทานวิสุงคามสีมาเมื่อประมาณ พ.ศ. 2320 ได้ผูกพัทธสีมาเมื่อประมาณ พ.ศ. 2320 แต่เดิมบริเวณนี้ก็น่าจะเป็นวัดที่สร้างขึ้นตั้งแต่สมัยขอมเรืองอำนาจ จนชาวมอญอพยพมาอาศัยอยู่ที่นครเขื่อนขันธ์ ได้ทำนุบำรุงรวมถึงสร้างเสาหงส์ขึ้นเป็นสัญลักษณ์ด้วย วัดรวกมีชื่อเสียงด้านวัตถุมงคล มีพระปิดตาและเหรียญหลวงพ่อสาย นอกจากนั้นมีการรักษาโรคต่าง ๆ ด้วยวิชาแพทย์แผนโบราณโดยเฉพาะโรคเกี่ยวกับกระดูกด้วยยาหม้อและต่อกระดูก 
ในยุคหลวงพ่อสายเป็นเจ้าอาวาส มีการปฏิสังขรณ์ของเก่าที่ชำรุดให้สมบูรณ์ และสร้างกุฏิ ศาลาการเปรียญ โรงเรียนประชาบาล และได้อบรมสั่งสอนศีลธรรมแก่ชาวบ้าน รวมถึงท่านยังช่วยรักษาชาวบ้านด้วยแพทย์แผนโบราณ
อาคารเสนาสนะ.
ภายในวัดมีอาคารเสนาสนะ ได้แก่ พระอุโบสถสร้างเมื่อ พ.ศ. 2502 กุฎีสงฆ์ จำนวน4 หลัง เป็นอาคารไม้และครึ่งตึกครึ่งไม้ หอสวดมนต์ เป็นอาคารไม้ ศาลาการเปรียญคอนกรีต 2 ชั้น พระประธานในอุโบสถและพระประจำทิศในอุโบสถ สร้างด้วยศิลาแลงบุทองเป็นพระพุทธรูปของเก่า
พระปิดตา.
พระปิดตาวัดรวกเริ่มมีมาตั้งแต่สมัยเจ้าอาวาสองค์แรก คือ พระครูดำ ท่านเป็นสหธรรมมิกกับท่านสมภารบัว วัดบางหัวเสือ ท่านนิมนต์หลวงปู่บัวให้มาช่วยสร้างเสนาสนะ หลวงปู่บัวท่านจึงเดินทางมาจำพรรษาที่วัดรวกช่วงเวลาหนึ่ง ราวปี พ.ศ. 2390 ท่านได้เทหล่อพระปิดตาพิมพ์นั่งยองขึ้นมา เป็นพระเนื้อตะกั่วผสมปรอทแบบพระปิดตามหาอุด แล้วได้แจกจ่ายชาวบ้าน ส่วนหนึ่งได้นำไปบรรจุไว้ในเจดีย์ของวัดรวก จนในช่วงสงครามอินโดจีน ราวปี พ.ศ. 2484–2485 เจดีย์เกิดพังทลายทำให้พระเครื่องที่บรรจุไว้ภายในจึงแตกออกมา เจ้าอาวาสในขณะนั้นคือ หลวงพ่อสาย ได้รวบรวมและแจกจ่ายแก่ทหารและตำรวจที่ไปสู้รบ ปรากฏผู้ได้รับเกิดแคล้วคลาดปลอดภัยกันทุกคน จึงเป็นที่เลื่องลือ
มีการสร้างพระปิดตามากกว่า 40–50 พิมพ์ แต่ละพิมพ์สร้างเพียงหลักสิบ พิมพ์ออกแบบสองแบบคือ พิมพ์นั่งยองและพิมพ์กระปุกตังฉ่าย โดยรวมเรียกว่า "พระปิดตานั่งยองหลวงปู่บัววัดรวก" มีการสร้างจนถึงปัจจุบัน มีพุทธคุณ ด้านคงกะพันชัดเจน และแคล้วคลาด มีประสบการณ์มากมายมาช้านาน
อะกาโรส

อะกาโรส  เป็นพอลิแซ็กคาไรด์ที่สกัดได้จากสาหร่ายสีแดง และเป็นพอลิเมอร์เส้นตรงที่เกิดจากรวมกับของอะกาโรบิโอสหลายหน่วย ซึ่งเป็นไดแซ็กคาไรด์ที่เกิดจากการรวมกันของ-กาแล็กโทส และ 3,6-แอนไฮโดร--กาแล็กโทไพราโนส อะกาโรสเป็นหนึ่งในสองส่วนประกอบหลักของอะการ์ ร่วมกับอะกาโรเพกติน
อะกาโรสมักถูกใช้ในชีวโมเลกุลสำหรับการแยกสารโมเลกุลใหญ่ โดยเฉพาะอย่างยิ่งดีเอ็นเอ ที่แยกด้วยวิธีอิเล็กโตรโฟรีซิส แผ่นเจลอะกาโรส (ส่วนใหญ่มักใช้ร้อยละ 0.7 - 2) ที่ใช้ในอิเล็กโตรโฟรีซิส ถูกเตรียมให้อุ่นก่อนนำไปใช้เป็นแม่พิมพ์ อะกาโรสจะเห็นช่วงที่แตกต่างกันตามมวลโมเลกุลและสมบัติของการ นอกจากนี้ อะกาโรสยังถูกใช้สร้างประคำและใช้ในวิธีโครมาโทกราฟีเพื่อแยกโปรตีนบริสุทธิ์
โครงสร้าง.
อะกาโรสเป็นพอลิเมอร์เส้นตรง มีมวลโมเลกุลประมาณ 120,000 ประกอบด้วย -กาแล็กโทส และ 3,6-แอนไฮโดร--กาแล็กโทไพราโนส เชื่อมต่อโดยพันธะไกลโคซิดิก อัลฟา-(1→3) และเบตา-(1→4) 3,6-แอนไฮโดร--กาแล็กโทไพราโนส เป็น -กาแล็กโทสประเภทหนึ่ง ที่มีการเชื่อมกันของแอนไฮโดรในตำแหน่งที่ 3 และ 6 แม้ว่าบางหน่วยของ -กาแล็กโทสในพอลิเมอร์ จะไม่มีช่วงที่เชื่อมต่อกันก็ตาม -กาแล็กโทส และ -กาแล็กโทส บางหน่วย อาจถูกทำให้เป็นเมทิล ไพรูเวตและซัลเฟตก็พบได้ในปริมาณน้อย
แต่ละโซ่ของอะกาโรสมีกาแล็กโทสประมาณ 800 โมเลกุล โซ่พอลิเมอร์สานเส้นใยเกลียวที่รวมกับเป็นโครงสร้างขั้นบันได มีรัศมีประมาณ 20-30 นาโนเมตร เส้นใยมีคุณสมบัติคล้ายของแข็ง และมีความยาวที่แตกต่างกันขึ้นกับความเข้มข้นของอะกาโรส เมื่อมันถูกทำให้แข็ง เส้นใยจะสร้างร่างแหสามมิติ มีช่องเส้นผ่านศูนย์กลางประมาณ 50 นาโนเมตร ถึงมากกว่า 200 นาโนเมตร ขึ้นกับความเข้มข้นอะกาโรสที่ใช้ โดยเมื่อความเข้มข้นยิ่งสูง เส้นผ่านศูนย์กลางของรูก็จะยิ่งเล็กลง โครงสร้างสามมิติประกอบเข้ากันได้ด้วยพันธะไฮโดรเจน และถูกทำให้แยกออกได้ด้วยความร้อน
อะคาร์โบส

อะคาร์โบส (INN) เป็นยาต้านเบาหวานที่ถูกใช้เพื่อรักษาเบาหวานชนิดที่ 2และใช้รักษาเบาหวานขั้นต้นในบางประเทศ ยานี้ขายในยุโรปและจีนในชื่อ กลูโคบาย (ไบเออร์ เอจี) ในอเมริกาเหนือ ขายในชื่อ พรีโคส (เภสัชกรรมไบเออร์) และในแคนาดา ขายในชื่อ พรันเดส (ไบเออร์ เอจี) แม้ว่ายาจะขายถูกและได้รับความนิยมในประเทศจีน แต่ในสหรัฐ แพทย์กล่าวว่ายานี้มีจำกัดเพราะมันไม่เพียงพอต่อการบ่งชี้อาการข้างเคียงของท้องเสียและท้องอืด อย่างไรก็ตาม การศึกษาครั้งที่ผ่านมากล่าวว่า "อะคาร์โบสมีประสิทธิผล ปลอดภัย และใช้ได้กับผู้ป่วยชาวเอเชียที่เป็นเบาหวานชนิดที่ 2" เหตุผลที่รองรับคำอธิบายนี้มาจากข้อสังเกตที่ว่าอะคาร์โบสจะให้ประสิทธิภาพที่ดีกว่ากับผู้ป่วยที่รับประทานอาหารตะวันออกที่มีคาร์โบไฮเดรตค่อนข้างสูง
อะคาร์โบสเป็นยาที่กันแป้ง และยับยั้งอัลฟากลูโคซิเดส ซึ่งเป็นเอนไซม์ในลำไส้เล็กที่ให้กลูโคสจากการย่อยคาร์โบไฮเดรตขนาดใหญ่ ยานี้ประกอบด้วยอะคาร์วีโอซินครึ่งหนึ่ง และมีมอลโทสอยู่ที่ปลายรีดิวซ์
อาเล็งแตฌู

อาเล็งแตฌู  เป็นภูมิภาคทางภูมิศาสตร์ ประวัติศาสตร์ และวัฒนธรรมของประเทศโปรตุเกสตอนกลาง-ใต้และตอนใต้ ในภาษาโปรตุเกส ชื่อภูมิภาคนี้มีความหมายตามตัวอักษรว่า "ถัดไปจาก  แม่น้ำเทกัส" 
อาเล็งแตฌูประกอบด้วยบริเวณอัลตูอาเล็งแตฌูและไบชูอาเล็งแตฌู มีอาณาเขตครอบคลุมเขตแบฌา เขตแอวูรา เขตปูร์ตาแลกรึ และชุมชนระหว่างเทศบาลอาเล็งแตฌูลีตูรัล เมืองหลักในภูมิภาคได้แก่ แอวูรา, แบฌา, ซีนึช, แซร์ปา, อิชตรึโมช, แอลวัช และปูร์ตาแลกรึ ทางทิศเหนือจรดภูมิภาคไบราไบชา ทางทิศตะวันออกจรดประเทศสเปน (แคว้นอันดาลูซิอาและแคว้นเอซเตรมาดูรา) ทางทิศใต้จรดภูมิภาคอัลการ์วึ และทางทิศตะวันตกจรดมหาสมุทรแอตแลนติก ภูมิภาครีบาแตฌู และภูมิภาคอิชตรึมาดูรา
อาเล็งแตฌูที่เป็นที่รู้จักจากกลุ่มนักร้องพหุศัพท์ (polyphony) แบบดั้งเดิม ซึ่งคล้ายกับที่พบในตอสคานา, คอร์ซิกา และที่อื่น ๆ
อัลการ์วึ

อัลการ์วึ  เป็นภูมิภาคทางใต้สุดของประเทศโปรตุเกสภาคพื้นทวีป มีพื้นที่ 4,997 ตารางกิโลเมตร (1,929 ตารางไมล์) มีผู้อยู่อาศัยถาวร 451,006 คน และครอบคลุมเทศบาล 16 แห่ง
ภูมิภาคอัลการ์วึมีอาณาเขตเดียวกับเขตฟารูและมีศูนย์กลางการบริหารอยู่ที่เมืองฟารูซึ่งเป็นที่ตั้งของสนามบินนานาชาติและมหาวิทยาลัยรัฐของภูมิภาค การท่องเที่ยวและกิจกรรมที่เกี่ยวข้องเป็นที่นิยมแพร่หลายและเป็นตัวส่งเสริมเศรษฐกิจที่สำคัญของอัลการ์วึในฤดูร้อน การผลิตอาหารซึ่งรวมถึงปลา อาหารทะเล และผลไม้ต่าง ๆ (เช่น ส้ม มะเดื่อ พลัม ถั่วคารอบ อัลมอนด์) ก็มีความสำคัญทางเศรษฐกิจในภูมิภาคเช่นกัน
แม้ว่าลิสบอนจะแซงหน้าอัลการ์วึในแง่รายได้จากการท่องเที่ยว แต่ในภาพรวมอัลการ์วึยังคงเป็นภูมิภาคท่องเที่ยวที่ใหญ่และสำคัญที่สุดของโปรตุเกส โดยมีนักท่องเที่ยวประมาณ 7.1 ล้านคนใน พ.ศ. 2560 จำนวนประชากรเพิ่มขึ้นเป็นสามเท่าในช่วงวันหยุดใหญ่เนื่องจากผู้อยู่อาศัยตามฤดูกาล ด้วยมาตรฐานคุณภาพชีวิตด้านความปลอดภัยและการเข้าถึงบริการสาธารณสุขที่สูง เช่นเดียวกับปัจจัยทางวัฒนธรรมและสภาพอากาศที่ดี อัลการ์วึจึงเป็นที่ต้องการมากขึ้นในฐานะถิ่นพำนักถาวรโดยเฉพาะอย่างยิ่งในหมู่ชาวยุโรปกลางและชาวยุโรปเหนือ ผลการศึกษาชิ้นหนึ่งจากสหรัฐใน พ.ศ. 2559 สรุปว่าอัลการ์วึเป็นสถานที่ที่ดีที่สุดในโลกสำหรับบุคคลวัยเกษียณอายุ
อัลการ์วึเป็นหนึ่งในภูมิภาคที่ได้รับการพัฒนามากที่สุดของโปรตุเกส และด้วยผลิตภัณฑ์มวลรวมในประเทศต่อหัวที่ร้อยละ 83 ของค่าเฉลี่ยของสหภาพยุโรป ทำให้ภูมิภาคนี้มีกำลังซื้อสูงสุดเป็นอันดับสองของประเทศ เป็นรองเพียงเขตมหานครลิสบอนเท่านั้น
ประเภทบุคลิกภาพ

ประเภทบุคลิกภาพ  หมายความถึง การจำแนกปัจเจกประเภทต่าง ๆ ทางจิตวิทยา ประเภทบุคลิกภาพบางครั้งต้องแยกกับลักษณะบุคลิกภาพ (personality trait) ซึ่งหมายถึงการจัดกลุ่มความโน้มเอียงของพฤติกรรมที่มีขอบเขตเล็กกว่า บางครั้งกล่าวกันกว่าบุคลิกภาพประเภทต่าง ๆ เป็นข้อแตกต่างด้านคุณภาพระหว่างบุคคล ส่วนลักษณะบุคลิกภาพเป็นข้อแตกต่างด้านปริมาณ ตามทฤษฎีประเภทบุคลิกภาพแบบชอบอยู่คนเดียว (introvert) และชอบออกสังคม (extravert) เป็นหมวดบุคคลสองหมวดที่ต่างกันโดยสิ้นเชิง แต่ตามทฤษฎีลักษณะ การชอบอยู่คนเดียวและชอบออกสังคมเป็นมิติที่ต่อเนื่องกัน ซึ่งบุคคลจะอยู่ตรงกลางที่อยู่ค่อนไปทางลักษณะใดลักษณะหนึ่ง ทั้งนี้ ประเภทบุคลิกภาพมีอยู่จริงหรือไม่นั้นยังเป็นข้อถกเถียงกันอยู่ ซึ่งต่างจากลักษณะบุคลิกภาพ